Ova Izjava o privatnosti reguliše način na koji Dusa Balkanska skuplja, koristi, održava i objavljuje informacije dobijene od članova (svaki, "Korisnik") sajta http://www.dusabalkanska.com/ ("Sajt"). Ova pravila o privatnosti odnose se na web sajt i svim proizvodima i uslugama koje nudi Dusa Balkanska.\nMožemo prikupljati lične identifikacione podatke od korisnika na različite načine, uključujući, ali ne ograničavajući se na, kada korisnici posete našu stranicu, registruju se na licu mesta, pretplate se na novosti sa sajta, a u vezi sa drugim aktivnostima, uslugama, mogućnostima i resursima koje smo učinili dostupnim na našim web stranicama. Od korisnika može biti zatraženo, po potrebi, ime, adresa e-pošte, poštanska adresa. Korisnici mogu, medjutim, posećivati naše web stranice anonimno. Mi ćemo prikupljati lične identifikacione podatke od korisnika samo ako su se dobrovoljno složili da takve informacije podele sa nama. Korisnici mogu uvek odbiti da daju lične identifikacione podatke, osim ako to ne sprečava njihovo uključenje u odredjenim aktivnostima na našem sajtu.\nMožemo sakupljati ne-lične identifikacione podatke o Korisnicima kada su u interakciji na našem sajtu. Ne-lični identifikacioni podaci mogu uključivati ime pretraživača, tip računara i tehničke informacije o korisnicima sredstava veze na našim stranicama, kao što je operativni sistem i Internet provajder i slične informacije.\nNaš sajt može koristiti "kolačiće" kako bi poboljšali korišćenje sajta za korisnika. Korisnikov pretraživač postavlja kolačiće na tvrdom disku u svrhu čuvanja a ponekad i u svrhu praćenja istih. Korisnik može podesiti pretraživač za odbijanje kolačića, ili da se pošalje upozorenje da se kolačići postavljaju. Ako to korisnik učini, imajte na umu da neki delovi sajta neće ispravno fukcionisati.\nKako koristimo sakupljene podatke\nDusa Balkanska može skupljati i koristiti Korisnikove podatke u sledeće svrhe:\n- Da se personalizuje iskustvo Korisnika\nMožemo koristiti informacije kako bismo shvatili kako naši korisnici, kao grupa, koriste usluge i resurse koji se nalaze na našem sajtu.\n- Za periodično slanje e-pošte\nMožemo koristiti adresu e-pošte kako bi odgovorili na korisnička zahteve, pitanja i/ili druge potrebe. Ako korisnik odluči da se prijavi na našu listu za slanje e-pošte, primaće poruke sa novostima sa sajta, ispravke, u vezi proizvoda i usluga i td. Ako u bilo kom trenutku korisnik odluči da se odjavi sa liste u dnu svake e-pošte će biti uputstvo za odjavu PRETPLATE ili korisnik može da nas kontaktira preko našeg sajta.\nUsvojili smo odgovarajuće sigurnosne mere za prikupljanje, skladištenje i obradu podataka kao i sigurnosne mere protiv neovlašćenog pristupa, promene, objavljivanja vaših ličnih podataka kao što su korisničko ime, lozinka, podataka o transakcijama i uopšteno podataka na našem sajtu.\nMi ne prodajemo, trgujemo ili iznajmljujemo korisnikove lične podatke za identifikaciju drugima. Možemo prikazati prikupljene demografske podatke koji nisu povezani sa bilo kakvim ličnim podacima koji mogu identifikovati naše korisnike, posetioce, poslovne partnere i oglašivače.\nDusa Balkanska ima diskreciono pravo da ažurira ovu politiku privatnosti u bilo kom trenutku. Kada to uradimo ažuriraćemo datum ažuriranja na dnu ove stranice. Savetujemo korisnicima da često proveravaju ovu stranicu kako bi bili informisani o bilo kakvim promenama kada je u pitanju zaštita ličnih podataka. Prihvatate i slažete se da je vaša odgovornost za periodičan pregled politike privatnosti i promena iste.\nKorišćenjem ovog sajta, prihvatate politiku privatnosti i uslove servisa. Ako se ne slažete sa ovom politikom , nemojte koristiti naš Sajt. Vaša kontinuirana upotreba sajtanakon objavljivanja promena u ovoj politici će se smatrati vašim prihvatanjem tih promena.\nAko imate bilo kakvih pitanja u vezi politike privatnosti, praksi ovog sajta, ili vašim kontaktima sa ovim sajtom, kontaktirajte nas.


SLOVENIJA: Maloljetnica poginula praveći selfi ispred nailazećeg voza - Montenegro magazin\nSLOVENIJA: Maloljetnica poginula praveći selfi ispred nailazećeg voza\nNesreća sa smrtnim ishodom u Mariboru u Sloveniji dogodila se kad su dvije maloljetnice pred dolazećom kompozicijom voza između dva kolosjeka pravile ,,selfije”.\nPri tome je jedna od njih nastradala, a druga je uspjela da odskoči, ali je zbog šoka završila u bolnici, prenose mediji.\nDjevojčica (14) koja je juče preminula i vršnjakinja fotografisale su se između šina uz željezničku platformu pred vozom koji je velikom brzinom dolazio iz smjera Ljubljane.\nVozač lokomotive zvučnim signalima upozoravao je na dolazeću opasnost na šta maloljetnice nisu reagovale, opisao je tragični događaj u izjavi za novinare portparol policije Miran Šadl, prenosi agencija Hina.\nPrema njegovim riječima, tek u poslednji čas djevojčice su odskočile, ali jedna od njih nije uspjela, te je od udara voza i zadobijenih povreda na mjestu preminula, a druga je zbog šoka završila u bolnici.\nKriminalisti nastavljaju da prikupljaju informacije, ali već su odbacili sumnju na samoubistvo ili tuđu krivicu pri nesreći i isključili moguću odgovornost mašinovođe.\nKako od izvora ,,bliskih policiji” saznaje mariborski dnevni list ,,Večer”, istražitelji se pitaju da nije tragedija možda rezultat nekog opasnog izazova kojim se tinejdžeri poslije hvale kao svojim poduhvatom na društvenim mrežama.


Vođe demokrata u Kongresu apeluju na Buša da ne šalje dodatne trupe u Irak\nČelnici demokratske većine u Kongresu pozivaju predsednika Buša da ne povećava broj američkih vojnika u Iraku. Taj zahtev je Bušu upućen pismeno, dok se američki predsednik priprema da iduće nedelje objavi novu strategiju za Irak koja možda uključuje katrkoročno povećanje obima snaga.\nU pismu predsedniku Bušu, predsednica Predstavničkog doma, Nensi Pelosi, i vodja demokratske većine u Senatu, Heri Rid, smatraju povećanje broja američkih vojnika lošim strateškim potezom koji bi samo ugrozio Amerikance koji su već tamo i stavio ogroman prititisak na već opterećene američke oružane snage.\nPrema novinskim izveštajima, predsednik Buš možda planira da iduće nedelje predloži privremeno stacioniranje dodatnih 20 hiljada vojnika u Iraku. Pelosijeva i Rid su apelovali na predsednika da kroz četiri do šest meseci pokrene povlačenje američkih snaga iz Iraka i da promeni njihov zadatak sa borbene misije na obuku i logističku podršku. Senator Rid je nedavno izneo slično mišljenje:\n“Nov predsednikov plan mora da obezbedi da Iračani preuzmu odgovornost za sopstvenu budućnosti i da se naše snage povuku iz tog gradjanskog rata.”\nSenator Džo Bajden, predsedavajući Senatskog odbora za oružane sange, takodje se protivi kratkoročnom povećanju obima američkih snaga u Iraku. U intervjuu koji je juče objavio list Vašington post, senator Bajden je izrazio uverenje da su visoki zvaničnici Bušove adminsitracije shvatili da su izgubili rat i da sada jednostavno pokušavaju da odlože katastrofu -- kako bi se sa njom nosio sledeći američki predsednik. Medjutim, republikanski senator Džon Mekejn, član istog senatskog odbora i bivši ratni zarobljenik u Vijetnamu, osporava tačnost Bajdenove tvrdnje.\n“Verujem da se taj rat još uvek može dobiti. Ali, da bismo to ostvarili, potrebno je da povlačimo samo prave poteze i da Iračani odrade svoj deo posla.”\nSličan stav zastupa i senator Džo Liberman, koji je istupio iz Demokratske stranke i kao nezavisni kandidat pobedio na novembarskim izborima.\n“Potrebno je da ponovo uspostavimo bezbedno okruženje kako bi iračka politika i ekonomija mogle da se oporave.“\nKljučni odbori Senata i Predstavničkog doma planiraju ideće sedmice niz pretresa o ratu u Iraku. Očekuje se da sekretar za odbranu, Robert Gejts, i načelnik Združenih generalštabova, general Piter Pejs, svedoče na Kapitol hilu pošto predsednik Buš u govoru naciji iznese smernice svoje nove stragetije.


Dol: Plan SAD-a i EU će ohrabriti srpske separatiste\nObamina administracija se pridružila planu Evropske unije koji u suštini jača srpski entitet u Bosni umesto da joj pomogne u konsolidaciji na putu ka evropskim integracijama, piše u Vol strit Džornelu bivši kandidat republikanaca za predsednika SAD Bob Dol.\nKada je saopšteno da je Barak Obama dobio Nobelovu nagradu za mir, Nobelov komitet je pohvalio njegove doprinos u sprečavanju klimatskih promena, takođe da otkako je preuzeo dužnost “multilateralna diplomatija ponvo dobija centralno mesto” i “dijalog i pregovori” postaju najpoželjniji instrumenti za rešavanje koflikata.\nTakvi stavovi izazivaju zabrinutost kod mnogih posmatrača, uključujući i Boba Dola, koji veruju u američku posebnost i koji se slažu sa stavom bivše državne sekretarke Medlin Olbrajt da su SAD “nezamenljiva nacija”. “\nOčuvanje i odbrana naših vrednosti kod kuće i njihova promocija u inostranstvu je ključna za zaštitu američkih nacionalnih interesa. Drugi, pre svega protivnici amerčke intervencije u Iraku – protive se ovom stavu i pozdravljaju promenu politike u odnosu na Bušovu za koju su smatrali da unosi previše žestine i preterivanja”, piše Bob Dol.\nMeđutim, očigledno je da multilateralizam nije uvek najbolji pristup i stav da su SAD samo jedna među mnogim drugim jednakim državama ne uzima u obzir posebnu ulogu koju Vašington može da igra na svetskoj pozornici.\nBosna je ponovo izloženja pretnji\nTo nigde nije tako očigledno kao u slučaju Bosne, koja je početkom 1990-ih bila napadnuta i na ivici uništenja. Kako se situacija pogoršavala, SAD su sve više ostajale po strani, a Evropa je preuzela glavni teret suočavanja sa krizom.\nGovoreći pred Evropskom komisijom, luksemburški ministar inostranih poslova Žak Pus je izrekao “Svanulo je dan Evrope”.\nNažalost, to je bilo vreme pasivnosti i izostanka akcije i pretvorio se u godine pokolja i najvećeg genocida u Evropi od Drugog svetskog rata. To je zaustavljeno tek intervencijom NATO koju su predvodile SAD, podseća Dol.\nBosna je i sada izložena pretnji. Ovoga puta nije reč o brutalnosti ili genocidu, već suprilnijoj opasnosti – mogućnosti slabljenja države do nivoa njenog raspada, prepuštanju njenih naroda da žive u separatnim, etničkim enklavama, gubljenju nade u demokratski razvoj i legalizovanju ultranacionalizma. To se ne dešava na bojlnom polju, već za pregovaračkim stolom zato što umesto jašanja moći države i uključivanja jogunastih bosanskih Srba u Bosnu – predstavnici Evropske unije koje predvodi bivši visoki međunarodni posrednik u ovoj zemlji Karl Bilt i dalje se oslanjaju na Dejtonski sporazum.\nPredlog SAD i Evropske unije koji je nedavno predočen političarima u BiH neodrživ je iz dva razloga. Prvo, predviđa da skoro sva državna imovina pripadne dvama entiteta u BiH. To će oslabiti centralnu državu i ojačati entittete. Slobodan Milošević, arhitekta genocida u Bosni, nastojao je da ugradi tu odredbu i u Dejtonski sporazum, ali je bio osujećen.\nEvropljani mogu dovesti do kraja države BiH\nPravo srpske parlamentarne manjine da sa 22 odsto glasova stavi veto na svaku odluku za koju smatra da je u suprotnosti sa “nacionalim interesom”, koje je dosada upotrebljeno nebrojeno puta – onemogućilo je državu Bosnu da usvoji ključne zakone. Evropska komisija je 14 oktobra u svojm izveštaju zaključila da je entitetsko glasanje ključna prepreka za razvoj Bosne, ali ništa ne čini da promeni to stanje, ocenjuje Bob Dol.\nNa zaprepašćenje mnogih u Bosni, SAD podržavaju plan EU. Kao i mnogi drugi u svetu, i građani BiH gledaju na Obamu sa nadom. Na kraju krajeva, njegov potpredsednik Džo Bajden je bio među najaktivnijim u rušenju Miloševića. Suprug državne sekretarke Hilari Klinton, je kao američki predsednik intervenisao kako bi sprečio pokolj u Bosni. Građani ove zemlje se nadaju da nakon godina izostanka reformi, Obamina administracija preduzeti odvažne mere u cilju stabilizacije Bosne i regiona u celini.\nUmesto toga, Obamina administracija se pridružila planu Evropljana koji će imati suprotan efekat. Stiče se utisak da Bela kuća smatra da će jačanje srpskog entiteta u Bosni umanjiti mogućnost da se on odvoji i postane deo Velike Srbije. Međutim, to će samo ohrabriti srpske separatiste. Predloženi paket samo će biti opravdanje za višegodišnju nacionalističku kampanju Milorada Dodika u cilju slabljenja i podrivanja Bosne a što će samo podstaći dalju nestabilnost.\nKao što je jedanput bila spašena, Bosni je i sada preko potrebna pomoć kako bi opstala kao prosperitetna i demokratska zemlja. Dol zato traži od Obamine administracije da je ne žrtvuje zarad multilateralizma, dijaloga ili nekog drugog principa. On upozorava da bez preiuzimanja američkog liderstva, Evropljani mogu dovesti do kraja države Bosne i Hercegovine.\nSrbija sa dobrim namerama prema BiH?\nFrejzer za RSE: Opasno bi bilo nametati rješenja\nDodik: Tražimo pravo na referendum o statusu entiteta\nBiH treba odlučniji angažman Zapada\nZajednički angažman SAD i EU u BiH\nNova američko - evropska podrška BiH


U Srbiji nezainteresovani za Pay Pass :: emg.rs :: Magazin Preduzeće - najnoviji broj i arhiva\nManuel Alexe, country menadžer MasterCard\nVrlo mali broj ljudi u Srbiji koristi kartice za kupovinu preko interneta, zato što smatraju da nije bezbedna. Iako svaki dan internet koristi 75 odsto stanovništva u Srbiji, samo 14 odsto korisnika platnih kartica on-line “šopinguje“\nProfil Srbina koji koristi platne kartice izgleda ovako: živi na kredit, karticom najviše kupuje hranu, želeo bi povećanje kreditnog limita, ne veruje u sigurnost on-line kupovine, iako internet koristi svaki dan, ali iz kancelarije.\nTakav izgled srpskog korisnika rezultat je istraživanja MasterIndex koje je uradila kompanija MasterCard na uzorku od 1.000 građana širom Srbije različitog socijalnog statusa. Vrlo mali broj ljudi u Srbiji koristi kartice za kupovinu preko interneta, zato što smatraju da nije bezbedna. Iako svaki dan internet koristi 75 odsto stanovništva, samo 14 odsto on-line “šopinguje“, kaže za Magazin Preduzeće Manuel Alexe, country menadžer MasterCard-a Balkan.\n05. januar 2011. 14:59:46\nTekst je malo nejasan, ispada da su ljudi krivi sto se ne koristi placanje preko interneta. Kad se prica prebaci u praksu vidimo da niko (nbs, banke, posrednik) ne nudi ni jedan alat koji moze da se koristi za trgovinu preko interneta. A ako nema gde i sta da se kupi naravno i da se ne koristi placanje.


Promocija Banata kroz kulturu i umetnost – TV Kikinda\nPromocija Banata kroz kulturu i umetnost\nKikindski Kulturni centar i temišvarska Fondacija „Rubin“ pre više od mesec dana postali su saradnici na projektu, čiji je glavni cilj promocija banatskog regiona. Ovim načinom Srbi i Rumuni će imati šansu da otkriju region Banata sa obe strane granice, kao nikada do sada.\n–Potpisali smo projekat koji se zove „VISITBANAT – jedinstvena marketing inicijativa za promociju banatskog regiona“. Trajaće 13 meseci, odnosno do 2018. godine. Finasira ga Intereg IPA program prekogranične saradnje Rumunija – Srbija, a njegova vrednost iznosi 170.054 evra. Od toga je Kulturni centar dobio 33.468 evra, koji treba da upotrebi za promociju Banata u Srbiji, organizaciju festivala dokumentarnog filma i nabavku neophodne opreme, kaže Tanja Nožica, v.d. direktorice Kulturnog centra Kikinda.\nKao rezultat biće formirana dva foto-video centra, jedan u Temišvaru i jedan u Kikindi, koji će funkcionisati kao logistički centri za dalji razvoj turističkih potencijala. Radionice će biti održane sa tri specifične teme: e-marketing, fotografija i video.\nOne će povećati mogućnost zapošljavanja 40 ljudi u lokalnim zajednicama i razviće veštine 20 preduzetnika, vlasnika malih i srednjih preduzeća u oblasti turizma u region Banata sa obe strane granice.\nJedan od prvih zadataka Kulturnog centra biće kupovina opreme neophodne za realizaciju projekta, a u te svrhe finansijeri projekta trebalo bi da izdvoje oko 14.000 evra. Ta oprema ostaje ovoj instituciji za realizaciju ostalih aktivnosti. Spomenuti festival dokumentarnog filma trebalo bi da bude održan sledeće godine.\n17 jula, 2017 Rubin Rubin\n← U dežurnom vrtiću “Plavi čuperak”oko 80 mališana tokom leta Film o „Dorsima“ u utorak u biblioteci →


Na NJujorškoj berzi krenulo trgovanje fjučersima bitkoina – Krstarica\nNa NJujorškoj berzi krenulo trgovanje fjučersima bitkoina\nTanjug 20. oktobra 2021. 10:03\nNJUJORK – Na Vol Stritu je obavljeno prvo trgovanje berzanskog fonda vezanog za bitkoin fjučerse, čime su investitori u kriptovalute konačno dobili ono što su tražili, izveštava američka tv stanica Si-En-En (CNN).\nFond ProŠears Bitkoin Stratedži ETF (ProShares Bitcoin Strategy) počeo je u utorak trgovanje po ceni od 40 dolara po akciji, pod oznakom „BITO“, i završio dan s rastom od 5,0 posto.\nOvo je prvi fond od nekoliko očekivanih ETF-ova koji se spremaju da debituju s bitkoin fjučersima na NJujorškoj berzi. VanEk, Invesko, Valkiri i Galaksi Didžital su među nekoliko investicionih kompanija koje su podnele prijave Komisiji za hartije od vrednosti za pokretanje trgovanja bitkoin ETF-ovima, navodi CNN.\nBitkoin je ovog meseca zabeležio snažan rast u iščekivanju berzanskog debija fonda i zahvaljujući činjenici da ga kupuju veliki institucionalni investitori. Vrednost ove kriptovalute se oporavila uprkos stalnim kritikama generalnog direktora investicione banke „JPMorgan Čejs“ DŽejmija Dajmona, koji je nedavno rekao da je bitkoin „bezvredan“.\nCena bitkoina je premašila u utorak popodne 64.000 dolara, ojačcavši sa nivoa zabeleženog krajem septembra od nešto ispod 44.000 dolara, što je rast od preko 40 posto.\n„Odobrenje trgovanja ETF-ovima je prelomni trenutak za ovu industriju. Ovaj trenutak se dugo čekao, imajući u vidu da su brojni preduzetnici i firme još od 2013. tražili odobrenje od regulatora“, izjavio je predsednik Bitkoin fondacije Brok Pirs za CNN.\nPrema njegovim rečima, „danas počinje era u kojoj mali investitori mogu direktno da ulažu u bitkoin putem ETF-a koji služi kao dodatna validacija za bitkoin i druge kriptovalute širom SAD i na globalnoj osnovi“.\nNovi energetski paket za članice Energetske zajednice\nVladimir Putin: „Rusija želi da ojača svoj ekonomski…


Gavrilovićeva: Zajedno za jednaka prava devojčica i dečaka | KTRR\nGavrilovićeva: Zajedno za jednaka prava devojčica i dečaka\nObjavljeno 19/05/2017 - 18:08\nZajedno za jednaka prava devojčica i dečaka\n„Devojčice treba da imaju jednake šanse za rast i razvoj kao i dečaci“, poručila je danas u Čačku Gordana Gavrilović, savetnica za rodnu ravnopravnost u Kabinetu potpredsednice Vlade, prof. dr Zorane Mihajlović koja je u tom gradu prisustvovala akciji „Zajedno smo jednaki“.\n„Moja poruka svim devojčicama i dečacima je da stakleni plafon ne postoji, da se bore protiv predrasuda, bave sportom kojim žele i biraju zanimanja koja ih interesuju“, dodala je Gavrilovićeva.\nDanašnja akcija „Zajedno smo jednaki“ realizuje se u okviru projekta „Integrisani odgovor na nasilјe nad ženama i devojčicama“.\nGavrilovićeva ističe da Koordinaciono telo za rodnu ravnopravnost, na čelu sa potpredsednicom Vlade Mihajlović, podržava i aktivno učestvuje u svakom projektu koji za cilј ima unapređenje rodne ravnopravnosti i pobolјšanje položaja žena i devojčica u Srbiji.\nProjekat „Integrisani odgovor na nasilјe nad ženama i devojčicama“ za cilј ima pomoć ženama žrtvama nasilјa, ali i rad sa dečacima i devojčicama na prevenciji nasilјa.\nNa projektu su zajedno angažovani Koordinaciono telo za rodnu ravnopravnost i agencije Ujedinjenih nacija.\n„Mladići i muškarci sve više rade zajedno sa ženama na promovisanju rodne ravnopravnosti i shvataju da rodna ravnopravnost doprinosi celokupnom društvu. To vidimo i danas kada mladi zajedno šalјu poruku da biti muško znači – biti nenasilan, pokazati osećanja i razumevanje za potrebe drugog“, izjavila je Doina Bologa, direktorka Populacionog fonda Ujedinjenih nacija za Srbiju.\nDanašnji događaj u Čačku realizovan je u saradnji sa gradskom upravom Čačka – Kancelarijom za mlade i organizacijom „Centar E8“.


EUROBROKER - Telekom Srpske isplaćuje 17,4 miliona KM dividende\nTelekom Srpske isplaćuje 17,4 miliona KM dividende\nBanja Luka – Skupština akcionara „Telekom Srpske“ a.d. Banja Luka donijela je odluku o isplati privremene dividende u iznosu od 17,4 miliona KM, koju će akcionarima početi da isplaćuje 27. decembra ove godine.\nNa 40. redovnoj skupštini akcionara koja je održana 05.12.2019. odlučeno je da se privremena dividenda u iznosu od 17.449.948 KM raspoređuje srazmjerno na sve akcije društva, a po principu da svakoj akciji pripada isti nominalni iznos od 0,03551185 KM.\nVeć petu godinu zaredom, primjetan je pad privremene dividende koju "Telekom Srpske" isplaćuje u decembru svake godine - 2018. je iznosila približno 0,0459 KM, 2017. godine 0,0517 KM, a 2016. godine 0,0635 KM po akciji.\nPrivremena dividenda se isplaćuje akcionarima „Telekoma Srpske“ koji imaju taj status na dan 26. decembar 2019. Početak trgovanja akcijama Telekoma Srpske bez prava na dividendu je 25.12.2019. godine. Isplaćena privremena dividenda će biti uobzirena prilikom usvajanja finansijskih izvještaja za 2019. godinu i donošenja odluke o raspodjeli dobiti.\nTags: dividenda;,\ttelekomsrpske,\teurobroker,\takcije,\thartije od vrijednosti,\tbanjalucka berza


Zurof: Sramota je što Kepiro nije osuđen | Autonomija\nZurof: Sramota je što Kepiro nije osuđen\nJoš 2007. godine pred sudom u Budimpešti pokrenut je postupak protiv Kepira. Do danas, optužnica protiv njega nije podignuta. Ali je pokrenut postupak protiv Zurofa, po tužbi Kepira za klevetu?!\nDirektor Centra “Simon Vizental” iz Jerusalima Efraim Zurof izrazio je danas u Novom Sadu razočaranje zato što Šandor Kepiro (96), žandarmerijski mađarski fašistički kapetan iz Drugog svetskog rata, još uvek nije procesuiran zbog optužbi da je učestvovao u sprovođenju Novosadske racije, u kojoj su 1942. u glavnom gradu Vojvodine ubijani Jevreji, Srbi i Romi.\nZurof (Zuroff) je na konferenciji za novinare u Gradskoj kući rekao da je, umesto toga, Kepiro tužio njega za klevetu, jer ga je Zurof u javnim nastupima i intervjuima u Mađarskoj nazvao ratnim zločincem koji je 5. na listi najtraženijih odbeglih fašista iz Drugog svetskog rata, za kojima traga Centar “Simon Vizental”.\nDodao je da ga je Kepiro tužio i zbog toga što ga je nazvao “moralnim monstrumom holokausta”. „Nazvao sam ga tako jer je u to vreme, 1942. godine, Kepiro već bio pravnik po zanimanju i kao takav on je morao da zna da je Racija zločin, ali je ipak pristao da učestvuje u njoj”, naveo je Zurof.\nOn je rekao da je sud u Budimpešti procesuirao Kepirovu tužbu protiv Zurofa i najavio da će 16. decembra biti održano drugo ročište po toj tužbi. Ukoliko bude proglašen krivim, Zurof preti novčana ili zatvorska kazna.\nPredsednik Skupštine Novog Sada Aleksandar Jovanović najavio je da će grupa odbornika gradskog parlamenta otputovati 16. decembra u Budimpeštu, da bi iskazali podršku Zurofu, koji je pre dve godine proglašen počasnim građaninom Novog Sada.\n„Pitanje podsećanja na prošlost jeste pitanje budućnosti, zarad onih koji tek treba da žive, koji tek treba da se rode. Iako je od zločina Racije prošlo gotovo sedam decenija, Kepiro mora da odgovara pred sudom za zlocicne za kojke je optužen, kako bismo zatvorili tu bolnu stranicu naše istorije”, poručio je Jovanović.\nEfraim Zurof je podsetio da je 7. marta 2007. godine pred sudom u Budimpešti pokrenut postupak protiv Kepira, koji do danas nije rezultirao optužnicom. „Činjenica je da Kepiro priznaje da je bio u Novom Sadu u vreme Racije, kao i da je znao šta se dešava, a i mi tačno znamo šta je on ovde radio”, kazao je Zurof.\nOn je dodao da Kepirova tužba ni njega ni Centar „Simon Vizental” ni na koji način neće sprečiti da učine sve što je u njihovoj moći da Kepira izvedu pred lice pravde. „To je najmanje što građani Novog Sada i Srbije zaslužuju”, poručio je Zurof.\nŠandor Kepiro tereti se da je od 21. do 23. januara 1942. godine učestvovao u fašističkoj Novosadskoj raciji, u kojoj je ubijeno i pod led Dunava bačeno, prema nekim najnovijim istraživanjima, i više od 2.000 Jevreja, Srba i Roma.\nKepiro je bio osuđivan dva puta na zatvorske kazne od 10, odnosno 14 godina, ali ih nikada nije odslužio jer je posle Drugog svetskog rata pobegao u Argentinu, odakle se u Mađarsku vratio pre nekolioko godina. On je osumnjičen i da je učestvovao u deportaciji novosadskih Jevreja u Aušvic, 1944. godine.\nProtiv Kepira je Tužilaštvo za ratne zločine u Srbiji podnelo zahtev za sprovođenje istrage septembra 2008. godine, a tada je za njim raspisana i poternica. Mađarska je odgovorila da ustav te zemlje ne dozvoljava izručenje njenih državljana.\nFašistička Racija je tokom januara sprovedena ne samo u Novom Sadu, već i u Šajkaškoj oblasti i u Bečeju. Ukupno je ubijeno više od četiri hiljade ljudi, među kojima je bio veliki broj žena, dece i staraca.\nCentar „Simon Vizental” (Wiesenthal) nosi ime po slavnom lovcu na naciste Simonu Vizentalu (1908-2005), koji je ličnim angažmanom doprineo hapšenju brojnih nacista koji su uspeli da odbegnu od pravde nakon Drugog svetskog rata, a među njima i Adolfa Ajhmana.\nVizental je i sam preživeo holokaust i bio je interniran u nekoliko koncentracionih logora.\nEfraim Zurof će sutra u Novom Sadu učestvovati na seminaru o holokaustu, koji će se održati u Skupštini Vojvodine i koji je namenjen prosvetnim radnicima iz Srbije.


Ministar finansija otvorio novi carinski terminal u Slobodnoj zoni - YU ECO RTV\nNaslovna / Ekonomija / Ministar finansija otvorio novi carinski terminal u Slobodnoj zoni\nMinistar finansija otvorio novi carinski terminal u Slobodnoj zoni\nJasmina Tatic 5 јула, 2018\tEkonomija Napiši komentar 492 Pregledi\nOd januara novi uslovi za penziju\nMinistar finasija Siniša Mali otvorio je u Slobodnoj zoni novi carinski terminal koji bi trebalo da poveća efikasnost poslovanja i ubrza rad kompanija koje posluju u ovoj zoni. Izgradnja novog objekta koštala je oko 50 miliona dinara, a radove je u potpunosti finasirala Vlada Republike Srbije.\nKako bi povećali efikasnost poslovanja firmi i ubrzali njihov rad, Vlada je uložila 50 miliona dinara u izgradnju novog, modernog carinskog terminala u Slobodnoj zoni. Na ovom mestu trenutno posluje 6 kompanija sa 6000 zaposlenih radnika, a više od 15000 vozila prođe svake godine kroz Slobodnu zonu.\nDirektor Uprave carina, Miloš Tomić je na otvaranju novog carinskog terminala u Slobodnoj zoni izjavio da će izmeštanjem terminala na novo mesto biti omogućen brži i aktivniji kontakt sa privredom, te da će biti skraćene i ubrzane procedure carinjenja robe.\nNovi carinski terminal trebalo bi, po rečima direktora Uprave carina, Miloša Tomića da, ukoliko se dobro organizuje posao sa špediterima skrati vreme zadržavanja na terminalu na 15 minuta.\nPrethodna Premijerka Ana Brnabić obišla kompaniju Norma-grupa, Hemijsko-tehnološku školu i apoteku Subotica\nSledeća Za rekonstrukciju kuhinje PU „Naša radost“ 28 miliona dinara\nIn medias res Milan Jerinkic


BEOGRAD, 19. januar 2021 — LG je na svetskom sajmu CES 2022. predstavio all-in-one rešenje za očuvanje vazduha kod kuće dizajnirano da pruži pogodnosti prečišćivača, ventilatora i grejača, u novoj, elegantnoj formi. Dizajniran u skladu sa svojom osnovnom namenom - da odgovori na potrebe današnjeg načina života kod kuće, potpuno novi PuriCare™ AeroTower ventilator za prečišćavanje vazduha nudi kućni komfor, a obavljanje aktivnosti u zatvorenom prostoru čini prijatnijim i udobnijim.\nLG Puricare Aerotower dobio je sertifikat od strane međunarodnih agencija za testiranje, kao što je IBR - Laboratorija za poboljšanje kvaliteta vazduha u zatvorenom prostoru. Višefazni True Hepa filteri vezuju 99,97 odsto različitih vrsta čestica, uključujući i one male, veličine 0,3 mikrona. Dodatnu pogodnost donosi LG Uvnano ™ tehnologija, koja koristi ultraljubičasto-c svetlo, u cilju smanjenja prisustva bakterija, koje se često sakupljaju na ventilatoru.\n"Naš novi PuriCare AeroTower prečišćivač vazduha, dizajniran je shodno današnjem trendu, a to je stil života kod kuće .Bilo da je u pitanju hlađenje, grejanje ili prečišćavanje, ovaj uređaj može sve to i pritom sjajno izgleda.", rekao je Liu Jae-Cheol, predsednik kompanije LG za kućne aparate i vazdušne uređaje"\nNova LG rešenja za unapređeno pranje i sušenje veša\nNova premium LG Soundbar linija podiže standarde audio zvuka


Poseta državnog sekretara i ambasadora Slovačke sa delegacijom – Naučno-tehnološki park Beograd\nPoseta državnog sekretara i ambasadora Slovačke sa delegacijom\nIngrid Brocková, državni sekretar Ministarstva spoljnih i evropskih poslova Slovačke Republike i NJ.E. Fedor Rosocha, izvanredni i opunomoćeni ambasador Slovačke Republike u Beogradu, posetili su juče Naučno-tehnološki park Beograd.\nPoseta je organizovana na inicijativu slovačke ambasade, a u delegaciji su bili i Ivan Surkoš, direktor kancelarije državnog sekretara Ministarstva spoljnih i evropskih poslova Slovačke Republike, Jozef Korček, koordinator u kancelariji državnog sekretara Ministarstva spoljnih i evropskih poslova Slovačke Republike, Monika Podsklanová Šuhajdová, referent Odeljenja za države jugoistočne Evrope i Turske Ministarstva spoljnih i evropskih poslova Slovačke Republike i Michal Kottman, generalni direktor kancelarije ministra spoljnih i evropskih poslova Slovačke. Uz ambasadora, poseti je iz slovačke ambasade prisustvovao Boris Konček, 3. sekretar Ambasade.\nGosti su se upoznali sa razvojnim putem i rezultatima prvog naučno-tehnološkog parka u Srbiji, koji je od osnivanja podržao više od 100 kompanija u razvoju i komercijalizaciji inovativnih proizvoda i usluga, a čije kompanije članice danas izvoze u više od 40 zemalja na svetu. Visoka slovačka delegacija obišla je i dve kompanije članice NTP Beograd: NewCo i Meter&Control, koje imaju partnere na slovačkom tržištu, sa kojim sarađuju i rade na razvoju svojih inovacija.


Bliži se rodjendan mačo mena - ESQUIRE.RS\nBliži se rodjendan mačo mena\nSvetski popularna filmska zvezda i po mišljenju mnogih, oličenje mačo muškarca Bruce Willis u ponedeljak 19. marta puni 63 godine. Glumac koji će većini ostati upamćen po ulogama u filmskom serijalu „Umri muški“, ali i po ulogama u filmovima „Peti element“ „Armagedon“ „Dvanaest majmuna“ itd. iako je zašao u sedmu deceniju, ne prestaje da privlači pažnju javnosti.\nNedavno je Vilis potvrdio da je u toku rad na šestom nastavku planetarnog filmskog hita „Umri muški“. On je u jednoj popularnoj TV emisiji rekao da ide u Kaliforniju da vidi kakav je scenario i da još nije odlučio da li će prihvatiti ulogu. Poznavaoci prilika u svetu filma smatraju da je vrlo verovatno da će tako i biti.\nKako su mnogi svetski mediji pisali još pre dve godine, ovaj poslednji deo sage o avanturama policajca Johna McClanea biće podeljen na dva dela. Radnja prve polovine filma, čije će ime najverovatnije biti „Umri muški: Godina prva“, biće smeštena u 80-te godine prošlog veka i baviće se počecima Meklejnove karijere. Ostatak filma biće smešten u današnje vreme. Odabir glumca koji će glumiti mladog Meklejna je još uvek u toku.\nPrema poslednjim najavama, publika u Srbiji će uskoro moći da pogleda Willisa u glavnoj ulozi u „rimejku“ akcionog filma iz 70-tih godina nazvanom „Death Wish“.


Kuzmanović: Paušalne ocjene | Republika Srpska\nNaslovna Vijesti Kuzmanović: Paušalne ocjene\nKuzmanović: Paušalne ocjene\nPredsjednik Republike Srpske (RS) Rajko Kuzmanović ocijenio je da je u izvještaju Stejt dipartmenta o terorizmu u prošloj godini izneseno više paušalnih i proizvoljnih tvrdnji i poručio da Srpska neće prihvatiti bilo kakve zahtjeve za novom reformom policijskih stuktura u BiH.\n„Ovaj proces za nas je završen, i nećemo pristati da se mijenjaju ili ograničavaju nadležnosti organa i institucija Srpske, odnosno njenih ustavnih i zakonskih kapaciteta, predviđenih Dejtonskim mirovnim sporazumom“, navodi se u Kuzmanovićevom saopštenju.\nOn smatra da su ocjene Stejt dipartmenta ili rezultat pogrešnih informacija sa terena ili pokušaja lobiranja određenih pojedinaca ili krugova koji nisu naklonjeni RS, navodeći da su ti navodi apsolutno neprihvatljivi i da predstavljaju klasičnu zamjenu teza.\nPredsjednik Srpske smatra da je izvještaj Stejt dipartmenta poslužio kao povod za nove, nerealne zahtjeve pojednih bošnjačkih zvaničnika o reformi sistema bezbjednosti u BiH, odnosno o nepotrebnoj unitarizaciji i centralizaciji policijskih struktura u BiH.\n„Dobro je poznato gdje su korijeni, uzroci, ideološka i materijalna podloga terorizma u BiH, a to svakako nisu RS i srpski narod, već radikalni islamski pokreti čiji pripadnici djeluju u Federaciji BiH“, navodi se u saopštenju.\nKuzmanović je konstatovao da su objavljivanje izvještaja, a naročito reagovanja iz Sarajeva, pokušaj pravdanja neuspješnog rada policijskih struktura na nivou BiH koje su zadužene za borbu protiv terorizma, ali i stvaranja atmosfere o tobožnjoj neophodnosti ustavnih promjena u BiH.\n„Stav RS o ovom procesu definisan je u Deklaraciji o osnovama za razgovore o eventualnim promjenama Ustava BiH i o zaštiti interesa Srpske koji je usvojila Narodna skupština RS i u kojoj je, između ostalog, jasno navedeno da policijske strukture i njihove nadležnosti u BiH spadaju u podijeljene nadležnosti BiH i entiteta i da su one jasno razgraničene“, zaključio je Kuzmanović.\n„BiH je ostala slaba, decentralizovana država sa slabom međuagencijskom komunikacijom i sigurnosnim agencijama koje se takmiče za ovlaštenja. Svi ti faktori rezultirali su da BiH bude podložna tome da se potencijalno njena teritorija iskoristi za terorističke operacije u Evropi“, smatra Stejt dipartment.\nStejt dipartment navodi da su organizacije za provođenje zakona BiH tokom prošle godine sarađivale sa SAD u oblasti borbe protiv terorizma, uprkos etničkoj polarizaciji, korupciji i sporovima između političih lidera čime je ometeno funkcionisanje vlasti.


Vesti online / Sport / Fudbal / Ronaldo se povukao iz reprezentacije?\nRonaldo se povukao iz reprezentacije?\nFudbaler Juventusa Kristijano Ronaldo neće igrati za reprezentaciju Portugala do 2019. godine, preneli su portugalski mediji.\nKristijano Ronaldo, u dresu reprezentacije\nKristijano Ronaldo će propustiti utakmice protiv Italije, Poljske i Škotske.\nRonaldo nije bio u timu Portugala za utakmice u Ligi nacija tokom septembra, jer je želeo da se fokusira i što brže prilagodi novom klubu.\nPortugalski mediji, međutim, sada pišu da je Ronaldo tražio da ne bude deo nacionalnog tima i za utakmice u oktobru i novembru.\nFudbalska reprezentacija Portugala ovog meseca igra protiv Poljske u Ligi nacija, a potom i prijateljski meč sa Škotskom u Glazgovu. U novembru, Portugal očekuje novi meč protiv Poljske, kao i utakmica protiv Italije.\nFUDBAL Santoš: Ronaldo nije završio sa Portugalijom, na odmoru je


PKS: Još 43 proizvoda dobila pravo na žig Čuvarkuća\nBeta 8. jula 2021. 15:50\nPravo na korišćenje žiga dobili su zimska i gurmanska salama kompanije „Juhor“, kulen i čajna kobasica Industrije mesa Topola, linija voćnih rakija kompanije PR „Savićević rakija“, proizvodi od brašna kompanije DPS „Klas grupa“ i pelet kompanije Eko Step Pelet.\nPorodici „Čuvarkuća“ su se pridružili i proizvodi iz metalskog sektora – aluminijumski profili kompanije „Alumil YU Industry“ i električni bicikli kompanije „E-Prime“.\nSekretar Udruženja za metalsku industriju PKS Ana Raičević ocenila je da je od izuzetnog značaja što su se nove kompanije iz metalskog sektora našle u porodici „Čuvarkuća“ koji se od početka krize izazvane pandemijom suočava sa poteškoćama – prvo u zastojima ili prekidima proizvodnje, a sada i sa povećanjem cena sirovina i otežanom nabavkom repromaterijala.\n„Aluminijumski profili i električni bicikli napravljeni u Srbiji, sa visokim učešćem domaćeg rada i materijala i koji ispunjavaju standarde kvaliteta i bezbednosti, dokaz su da je ovaj preradjivački sektor veoma otporan i da predstavlja jedan od vodećih grana srpske ekonomije“, rekla je Raičević.\nIz kompanije „E-Prime“, proizvodjača električnih bicikala, su istakli da žig „Čuvarkuću“ smatraju velikom potvrdom domaćeg kvaliteta i dizajna njihovih proizvoda, dodajući da će žig doneti dodatnu prepoznatljivost proizvoda kako na domaćem tako i na tržištu regiona i EU.\n„Mi smo domaći proizvodjači, što je u našoj kategoriji proizvoda vrlo važno istaći, jer je ovaj sektor tek u razvoju. Žig za nas znači potvrdu našeg ulaganja u domaću proizvodnju i dizajn“, istakao je direktor ove kompanije Milan Manojlović.\nU kompaniji „Alumil YU Industry“ su naglasili da je žig „Čuvarkuća“ veliko priznanje za kompaniju koja zapošljava oko 400 radnika i inženjera.\nDirektorka marketinga u „Alumil YU Industry“ Tijana Anokić je najavila da će ova kompanija u narednom periodu ulagati u razvoj i proširenje kapaciteta proizvodnje.\n„Stvarano u Srbiji“ je projekat koji pruža podršku domaćim proizvodima i proizvodjačima i pozitivno utiče na jačanje svesti potrošača o značaju kupovine domaćih proizvoda“, rekao je predsednik Saveta PKS za dodelu žiga „Čuvarkuća“ Mihailo Vesović.\nOn je podsetio da je tokom godinu dana trajanja projekta žig dobilo 762 proizvoda iz različitih proizvodnih sektora.


Orban: Mađarska ostaje unutar EU - Vijesti.me\nPORUČIO NA KONGRESU PARTIJE\nOrban: Mađarska ostaje unutar EU\nMađarski lider kazao da zapadna i istočna Evropa idu različitim putevima Edit\n911 pregleda 1 komentar(a)\nMađarska će odlučivati o svojoj budućnosti: Orban (Foto: Reuters)\nNada Bogetić 30. septembar 2019, 08:09\nMađarska ne planira da napusti Evropsku uniju, kazao je juče premijer Viktor Orban, dodajući međutim da istočne i zapadne članice bloka moraju naći kompromis oko budućnosti bloka.\nOrban, koji je na vlasti skoro deset godina, često je u sukobu sa Briselom zbog odbijanja da primi migrante i napora da pojača kontrolu nad medijima, pravosuđem i akademskim institucijama u Mađarskoj.\nNjegov borbeni stav je podstakao spekulacije da bi Mađarska u određenom trenutku mogla slijediti primjer Britanije i napustiti EU, mada blok pruža milijarde eura sredstava siromašnijim bivšim komunističkim članicama.\nEU sada želi da velikodušnu pomoć uslovi vladavinom prava, navodi Rojters.\n„Mi smo članica Unije i ostaće tako“, kazao je Orban na kongresu vladajuće partije Fides.\nMeđutim u očiglednom odgovoru na kritike zbog vladavine prava, on je dodao: „Ovo je naša zemlja, naš dom i naš život. O tome ne može odlučivati niko osim Mađari“.\n„Kompromis“ je potreban između dvije strane Evrope, kazao je Orban i dodao da „iako zapadna i istočna polovina Unije slijede različite puteve... i poštuju različite vrijednosti, moguće je pronaći načine za zajednički život u takvim okolnostima“, kazao je Orban.\nTakođe je pozvao „drugu stranu“ da prekine sa otvorenim napadima na vlade u bivšoj komunističkoj centralnoj i istočnoj Evropi.\n„Mi njima ne šaljemo plaćene političke aktiviste, tako da oni svoje treba da odvedu iz centralne Evrope“, kazao je.\n„Treba da odustanu od tajnih akcija protiv vlada centralne Evrope. Budžet EU ne treba koristiti za finansiranje timova i medija koji favorizuju migrante i liberale i služe njihovim ciljevima. Ako zaista želimo da sačuvamo Evropu treba da prekinemo sa tim praksama“.


Baždarenje brodova i barži | SGS Srbija\nNafta i Gas › Prateće aktivnosti › Distribucija i maloprodaja › Usluge kalibracije\nNafta i Gas Baždarenje brodova i barži\nPrecizno merenje količine na bilo kom brodu je presudno u globalnoj trgovini rasutim tečnostima i tečnim gasovima.\nUsluge baždarenja brodova i barži od strane SGS-a vam mogu pomoći da izbegnete sistemske gubitke u transportu dok istovremeno izgrađujete i održavate poverenje u trgovanje i verujete zakupcima brodova i drugim zainteresovanim stranama.\nZnačaj preciznog baždarenja brodova i barži\nBaždarenje – nauka o određivanju precizne zapremine rezervoara koja odgovara određenoj mernoj vrednosti – predstavlja ključni faktor ako je potrebno izvršiti precizno merenje količine. Bez preciznih tabela baždarenja, čak i najbolji merni sistemi i najpreciznija merenja nisu od velike koristi. Sa SGS-om kao vašim partnerom za baždarenje možete biti sigurni u najviši stepen preciznosti merenja. Mi vam pomažemo da izgradite poverenje među klijentima i sprečite greške koje mogu biti skupe.\nIako koristi i tradicionalne metode baždarenja brodskih rezervoara, SGS se nalazi na čelu svakog novog tehnološkog razvoja. Vrhunske tehnike kao što su merenje udaljenosti laserskom tehnologijom omogućavaju baždarenje rezervoara brodova i barži bez podizanja skela, smanjujući dodatni trošak i poremećaje. Mi izrađujemo tabele kapaciteta i sertifikate o preciznosti da bi osigurali pouzdano određivanje zapremine.\nSGS je svetski lider kada je u pitanju fizičko baždarenje svih tipova plovila, uključujući statičke skladišne rezervoare, vagone, demontažne rezervoare kao i brodove i specijalizovane nosače gasa i TPG-a. Kroz našu mrežu širom sveta, nudimo visoko obučene i iskusne inženjere za baždarenje koji koriste vrhunsku opremu i softver.\nKao dinamički predvodnik u industriji, SGS zadržava aktivno prisustvo u mnogim industrijskim telima, organizacijama za standardizaciju i tehničkim radnim grupama, uključujući one unutar ASTM, ISO, CEN, EI (Institut za energiju, bivši Institut za naftu) i IFIA.\nSprovođenje svakog baždarenja od strane SGS-a će uvek biti zasnovano na prihvaćenim međunarodnim normama i standardima kao što su API, ASTM, ISO, CEN ili one koje su izdale nacionalne i regionalne organizacije za utvrđivanje standarda. Da bi omogućili razumno upravljanje rizikom u okviru određene transakcije ili serije transakcija, SGS može da pruži savet o odabiru najprikladnijih standarda za navođenje i upotrebu. Naš tim za tehničku podršku je na raspolaganju i da vam pomogne sa bilo kojim problemima koji nastanu u vezi sa standardima, radnim praksama ili tehnologijama.\nSaznajte kako usluge baždarenja brodova i barži od strane SGS-a mogu da vam pomognu u postizanju najviših nivoa preciznosti u merenju vaših tovara.


MINISTAR ODBRANE ALEKSANDAR VULIN: Žao mi je što hrvatska politika nije u stanju da se oslobodi dubokog kompleksa koji oseća prema Srbiji! • HAPPYTV.RS\nMINISTAR ODBRANE ALEKSANDAR VULIN: Žao mi je što hrvatska politika nije u stanju da se oslobodi dubokog kompleksa koji oseća prema Srbiji!\nMinistar odbrane Aleksandar Vulin, povodom izjave hrvatske predsednice Kolinde Graba Kitarović da su "Hrvatska i Albanija braća po oružju", rekao je da mu je izuzetno žao što hrvatska politika ne može da se oslobodi dubokog kompleksa koji oseća prema Srbiji i Srbima.\n- Jedini kriterijum da budete braća sa Hrvatskom jeste da ste učestvovali u ubijanju Srba. Žao mi je što je tako i što hrvatska politika nije u stanju da pronađe neki drugi način da se poveže sa svojim okruženjem i da pronađe neku drugu vrednost zbog koje bi nekoga nazvala braćom - rekao je Vulin.\n- Žao mi je što je to tako i što hrvatska politika nije u stanju da se oslobodi tog dubokog kompleksa koji oseća prema Srbiji, ali sam uvek zabrinut ako je to jedina poruka za budućnost i jedini kriterijum da postanete braća sa hrvatskom državom, narodom ili hrvatskom politikom, da ste učestvovali u ubijanju Srba - rekao je ministar Vulin i izrazio nadu da se "stide toga što su rekli".


Stanivuković: "U jeku krize nije vrijeme za garažu od 35 miliona KM" (VIDEO) - Televizija K3\nStanivuković: "U jeku krize nije vrijeme za garažu od 35 miliona KM" (VIDEO)\nPredsjednik Gradskog odbora PDP – a Draško Stanivuković danas je ispred Univerzitetskog kliničkog centra Republike Srpske poručio je da je izgradnja podzemne garaže na UKC – u govori o pojavi koja se u društvu zove nesistemsko trošenje.\nU isto vrijeme medijima se obratio i generalni direktor UKC – a Vlado Đajić koji je rekao da će izgradnja podzemne garaže riješiti saobraćajni kolaps na prostoru MZ Paprikovac i lokacije UKC – a.\nPredsjednik Gradskog odbora PDP – a Banjaluka Draško Stanivuković rekao je da je podzemna garaža od 35 miliona zajedno sa pokretom bolnicom u iznosu od 40 miliona ogroman novac, sa kojim bi smatra mogli biti pokriveni troškovi nove bolnice u Banjaluci.\nDodao je i da je suština da pacijenti nemaju osnovne medikamente, zbog čega kako kaže ljudima koji vode ovu zemlju predlažu da progledaju i pokušaju promijeniti prioritete.\nGeneralni direktor UKC – a rekao je da zbog činjenice da lokaciju UKC – a dnevno posjeti oko 10 hiljada ljudi i oko pet hiljada automobila poslovodstvo je zajedno sa Vladom krenulo u rješavanje problema saobraćaja. Dodao je da je bitno naglasiti i da će se na ovom području graditi medicinski fakultet, srednja medicinska škola i Klinika za psihijatriju, što će dodatno povećati potrebu za garažnim mjestima.\nĐajić je dodao da se na međunarodni tender prijavio samo jedan izvođač i dao ponudu od 29 miliona 805 hiljada maraka bez PDV – a koja je i prihvaćena. Bruto površina zidanih garaža iznosi 73 hiljade 994, zapeta osam metara kvadratnih, a cijena kvadratnog metra garažnog prostora iznosi 402, 80 maraka bez PDV – a.


Na današnji dan - Da li je ovo gol koji je promenio fudbalsku igru? - Sportske.net\nNa današnji dan - Da li je ovo gol koji je promenio fudbalsku igru?\nPre tačno sedam godina desila se velika nepravda prema Englezima kada je Frenk Lampard postigao gol u osmini finala Svetskog prvenstva.\n19 godina od utakmice sa Nemcima koja nam je promenila sudbinu...Ronaldo i Murinjo se baš ne vole, hoće li jedan čovek biti spreman za "peglanje"?Budućnost - Partizan, Podgorica još pamti ovaj gol Dejana Savićevića!Partizan - Budućnost, poslednja utakmica i gol Dragana ManceaEvropsko prvenstvo za mlade - Ni "Čileanci" nisu uspeli, Srbija uvek na korak!\nBio je 27. jun, u osmini finala Svetskog prvenstva u Južnoj Africi igrali su Nemci protiv Engleza.\nPri rezultatu 2:1 za Nemce, Frenk Lampard je postigao gol koji nije bio priznat, iako je lopta prešla gol liniju skoro pola metra.\nTada su Englezi "podigli prašinu", govorilo se o video tehnologiji, a verujemo da je upravo ovaj gol imao najviše uticaja na uvođenje video tehnologije koja je već uveliko počela da se primenjuje u fudbalu.\nVideo tehnologija će u mnogome uticati na fudbalsku igru, u to nema sumnje, pa možemo konstatovati i da je upravo ovaj gol Frenka Lamparda (koji zvanično i nije bio gol) promenio sudbinu fudbala.\nNemci su taj meč na kraju dobili sasvim zasluženo, 4:1, kasnije su razbili Argentinu sa 4:0 u 1/4 finalu, da bi u polufinalu bili poraženi od Španaca sa 1:0.


Ekonomski pad Srbije ove godine samo 1% - Akta.ba\n03.10.2020. 13:50 / Izvor: seebiz.eu\nMinistarstvo finansija i Narodna banka Srbije (NBS) revidirali su svoje procjene bruto domaćeg proizvoda za cijelu 2020. godinu na minus jedan odsto, rečeno je juče na sjednici Savjeta za koordinaciju aktivnosti i mjera za rast BDP, kojem je predsjedavala premijerka Srbije Ana Brnabić.\nU avgustu su rezultati bili bolji od očekivanih uprkos pandemiji izazvanom korana virusom i Srbija je zabilježila značajan rast industrije od 4,2 odsto, a i rezultati u poljoprivrednom sektoru bolji su od očekivanih, navodi se u saopštenju.\nU saopštenju se dodaje da je, uprkos očekivanom padu broja stranih turista koji su posjetili Srbiju, zabilježen rast u sektoru turizma kod broja domaćih turista, sa više od 25 odsto, pa su zato revidirane procjene rasta BDP na celu godinu na minus jedan odsto.\nVlada Srbije, zajedno za predsjednikom Srbije, nastavlja da realizuje sve projekte koji, uprkos pandemiji, nisu prekidani, navedeno je u saopštenju.\nS obzirom na pozitivan trend i brz oporavak privrede, cilj je da Srbija, uz efikasan nastavak planiranih projekata, nema pad BDP u ovoj godini, što bi, kako je ocjenjeno, bio istorijski rezultat i vjerovatno najbolji ekonomski rezultat u Evropi.\n"Cilj je da Srbija bude među vodećim zemljama i ekonomijama u Evropi po privrednom rastu u 2020. godini, a na dobrom putu smo putu", istakla je Brnabić.


Napulj: Vojska uklanja smeće s ulica\nItalijanska vlada levog centra Romana Prodija naredila je intervenciju vojske koja od ranih sati sa svojim sredstvima sakupljala smeće po ulicama, a snage reda su probile blokadu demonstranata na putu u mestu Pianura, prema deponiji smeća u mestu Kontrada Pisani koja je ponovno otvorena. Demonstranti su bacali kamenje na policiju, koja je odgovorila sredstvima prisile, javljaju agencije.\nU Napulju i okolini ima oko 100 hiljada tona smeća na ulicama, a brda smeća sprečavala su prilaze školama koje su juče otvorene nakon novogodišnjih praznika.\nBuldožerima su otvoreni prilazi školama, ali mnogi roditelji koji su učestvovali u demonstracijama nisu juče poslali decu u škole u Napulju i okolini.\nOpozicioni desni centar traži ostavku predsednika regije Kampanije Antonija Basolina iz levog centra, koji priznaje kako je njegov pokušaj za rešavanje već decenijskog problema sa smećem propao, ali ne namerava da podnese ostavku.\nPakistan: Bez stranih trupa\nPakistan neće dozvoliti nijednoj zemlji da izvodi vojne operacije na njegovoj teritoriji, saopštile su juče vlasti, odbacivši navode da SAD razmišljaju o tome da svojim snagama dozvole da deluju u Pakistanu, prenosi Tanjug. NJujork tajms je juče objavio da Vašington razmatra mogućnost da odobri agresivne vojne operacije Centralne obaveštajne agencije (CIA) i vojske u Pakistanu zbog izveštaja obaveštajnih službi da Al kaida i talibani nameravaju da pojačaju akcije kako bi dodatno destabilizovali tu zemlju.\nVlada u Islamabadu i pakistanska vojska odbacili su izveštaj američkog dnevnika i poručili da neće odobriti takve akcije, preneo je Rojters.\n„Pakistanski stav prema ratu protiv terorizma potpuno je jasan: akcije na teritoriji Pakistana mogu da preduzimaju samo pakistanska vojska i pakistanske bezbednosne agencije“, izjavio je portparol Ministarstva spoljnih poslova Muhamed Sadik.\n„Nijednoj drugoj zemlji neće biti dozvoljeno da sprovodi operacije u Pakistanu. O tome je odlučeno na najvišem nivou“, naglasio je Sadik.\nPortparol pakistanske vojske general-major Vahid Aršad takođe je odbacio novinske navode kao neistinite i poručio da nikakva američka vojna akcija, ni javna ni tajna, neće biti dozvoljena.\nAkademija nauka SAD brani Darvina\nAkademija nauka SAD ustala je u odbranu Čarlsa Darvina i njegove teorije evolucije. Dokumentom, koji je pripremila zajedno sa nacionalnim Medicinskim institutom, zatražila je od administracije Džordža Buša da obezbedi da se u američkim školama „predaje teorija evolucije, a ne antinaučni kreacionizam“.\nTaj dokument sadrži argumentovanu kritiku kreacionizma i njegove osnovne postavke da je ljude u njihovom današnjem vidu stvorio Bog. „Uprkos odsustvu naučnih dokaza kreacionizmu, neki pobornici tog učenja ne prestaju da traže da se ono u različitim formama predaje u školama uporedo sa teorijom evolucije ili čak umesto nje“, upozorila je Buša Akademija nauka SAD. Apel Beloj kući Barbara Skal, potpredsednik Akademije nauka SAD, obrazložila je ovako: „Antidarvinizam, koji nastavlja da poriče da je čovek nastao od majmuna, ima naročito jake pozicije u onim saveznim državama u kojima su na vlasti ili oko vlasti religiozni konzervativci. Oni traže da se preispitaju školski programi i da se u njih uključi kreacionizam kao obavezna naučna disciplina. A mi smatramo da građani SAD treba da se školuju na osnovu programa i udžbenika oslonjenih jedino na istinsku nauku“.\nUjedinjene nacije su 2008. proglasile Međunarodnom godinom krompira. Krompir je, kažu u UN, četvrti najveći svetski izvor hrane - posle pirinča, pšenice i kukuruza. Godišnje se proizvede oko 350 miliona tona krompira, 52 odsto u zemljama u razvoju. Obim prodaje krompira bio je šest milijardi dolara 2005. godine. Krompir je otkriven u Peruu gde su na njega naročito ponosni. Krompir je veliki izvor energije, ima dosta proteina i vitamina Ce, malo masti i nešto kalcijuma.\nZemljotres izazvao paniku u Indoneziji\nDžAKARTA - Šest osoba je povređeno u zemljotresu jačine 6,2 stepena Rihterove skale, koji je juče ujutru uzdrmao istočni deo Indonezije. Premda uzbuna nije data, mnogi stanovnici koji pamte cunami iz 2004. godine pobegli su u više predele.\nIndonezija se nalazi u tzv. „pacifičkom vatrenom prstenu“, aktivnom seizmičkom regionu gde se sreće nekoliko tektonskih ploča. U decembru 2004. godine, zemljotres od preko 9 stepeni izazvao je gigantske talase koji su se sručili na provinciju Aće, na severu Sumatre, i usmrtio 170.000 ljudi.\nKP Kine izbacila 500 članova\nPomoć pristiže u Keniju\nPristalice opozicije osporavaju rezultat


Projekat „Pomoć u kući“ | Palelive.com\nPočetna Regija Milići Projekat „Pomoć u kući“\nProjekat „Pomoć u kući“\nMILIĆI – Centar za socijalni rad u Milićima realizovaće u regiji Birač projekat „Pomoć u kući“ koji je namijenjen starim licima bez porodičnog staranja, rekao je danas Srni direktor milićkog Centra za socijalni rad Vladan Trivković.\nTrivković je dodao da je Centar u Milićima nosilac projekta, a da su partneri centri za socijalni rad u Zvorniku, Vlasenici, Bratuncu i Srebrenici.\n„Pružaćemo širi dijapazon usluga, od usluga socijalnog i psihološkog rada, higijenskih usluga, pa do usluga dostave hrane. Radićemo sve ono što budemo mogli da organizujemo i za šta budemo imali sredstva“, rekao je Trivković.\nPredviđena je i nabavka vozila za terenski rad koje će dobiti svi centri koji učestvuju u projektu.\n„UNICEF vodi tu proceduru i mi se nadamo da ćemo u nekom optimalnom roku, za dva-tri mjeseca, dobiti opremu i da ćemo tada početi intenzivan terenski rad“, istakao je Trivković.\nOn je pojasnio da se radi o pravu koje je predviđeno i Zakonom o socijalnoj zaštiti, ali da zbog ograničenih sredstava do sada nije zaživjelo u praksi.\nProjekat će biti realizovan uz finansijsku podršku međunarodnih organizacija UNDP, UNHCR i UNICEF, a vrijedan je 125.000 KM.\nPrethodni članakSud i Tužilaštvo BiH generišu međunacionalnu mržnju\nNaredni članakPravosuđe BiH čeka da ne bude ni optuženih, ni svjedoka


Azmont Investments predstavlja Novu Banku AD Podgorica | Nova Banka\n„Nova Banka je nova green-field komercijalna banka na crnogorskom tržištu sa punim spektrom uobičajenih bankarskih proizvoda. Ipak, naš cilj je da ponudimo visoko kvalitetne bankarske proizvode i usluge kako rezidentima tako i nerezidentima. Posebna pažnja je posvećena stvaranju proizvoda koji uključuju novu IT tehnologiju u bankarskoj industriji. Nova Banka je nova snaga svojih klijenata, fokusirana na njihove potrebe i efikasnost”, rekao je predsjednik odbora direktora kompanije Azmont Investments, gospodin Ahmet Erentok, na sinoćnjem koktel prijemu u Hotelu Hilton Podgorica Crna Gora.\nU svakodnevnom poslovanju, banka nastoji da ponudi optimalna rješenja po najpovoljnijim uslovima, koji su rezultat boljeg razumijevanja potreba i očekivanja klijenata. Banka će nastojati da obezbijedi kompletnu paletu proizvoda i usluga za klijente na najbrži i najefikasniji način.\nGuverner Centralne banke Crne Gore, gospodin Radoje Žugić istakao je na ceremoniji da je Nova Banka AD Podgorica „zdrav elemenat konkurencije koji će uticati na smanjivanje svih slabosti kompletnog bankarskog sistema u Crnoj Gori. I zato dajemo punu podršku ovoj banci i svim drugim bankama sa dobrom bankarskom praksom, jer nam je taj sektor, pored ostalog, neophodan i za razvoj mikro, malog i srednjeg biznisa gdje se zapošljava preko 90% našeg stanovništva''.\nNova Banka kroz ostvarivanje svoje misije teži da postigne svjetske standarde poslovanja, posebno naglašavajući etičke principe i zadovoljstvo klijenata kao primarni cilj. Kao član crnogorskog bankarskog sektora, Nova Banka će doprinijeti jačanju bilateralnih ekonomskih i trgovinskih odnosa između Crne Gore i Azerbejdžana.\nTim Nova Banke čine iskusni stručnjaci kao i mlađi, dobro obrazovani ljudi.\nDa podsjetimo, Azmont Investments je mlada, ali predana kompanije koja posluje u Crnoj Gori od 2012. godine. Kompanija je posvećena korišćenju najboljih sredstava kako bi ostvarila svoju misiju: stvaranje efikasnog i održivog investicionog portfolija koji je fokusiran na odgovornost, održivost životne sredine i društveno odgovorno poslovanje. Zapanjujuća ljepota i gostoprimstvo ove zemlje kao dobra poslovna klima bili su pokretači našoj investitorskoj kompaniji da uđe na tržište 2012. godine. U to vrijeme smo počeli sa postavljanjem, vjerujemo, jednog novog standarda ne samo u regionu već i na Jadranu – Portonovi Resorta. Investicija vrijedna 650 million eura se realizuje na 26ha površine u Bokokotorskom zalivu, u Crnoj Gori.


Ana Brnabić izabrana za šeficu "deliveri junita", ali... - Politika - Dnevni list Danas\nPočetna » Vesti » Politika » Ana Brnabić izabrana za šeficu "deliveri junita", ali…\nNekoliko nedelja od izbora još se čeka zvanično imenovanja rukovodioca tima\nAna Brnabić izabrana za šeficu "deliveri junita", ali…\nBrnabićeva je direktorka firme Continental Wind Serbia, koju je premijer pre nekoliko dana optužio da reketira Srbiju\nB. Cvejić22.09.2015. 20:39\nNi nekoliko meseci od najave osnivanja „deliveri junita“, tima koji će raditi u kabinetu premijera Aleksandra Vučića, još zvanično nije imenovana osoba koja će biti glavni koordinator ovih „jedinica za isporuku“, uprkos tome što je nedavno puštena informacija da se rad ovog tela razvija po planu.\nMeđutim, kako Danas nezvanično saznaje od izvora iz vrha vladajuće koalicije, šef „deliveri junita“ izabran je još pre nekoliko nedelja i čeka se samo njegovo zvanično imenovanje. Reč je, prema rečima jednog visokog funkcionera, o Ani Brnabić, direktorki ogranka američke firme u Srbiji „Continental Wind Serbia“, koju je premijer pre nekoliko dana optužio da pokušava da „reketira“ Srbiju. U kabinetu premijera, s druge strane, već nedeljama ćute na pitanje Danasa ko će rukovoditi ovim telom, a angažovani u „deliveri junitu“, kako kažu, još ne znaju ko će im biti šef.\nMeđutim, kako kaže naš izvor iz Vlade Srbije upućen u formiranje tima saradnika premijera, zbog navoda premijera da je ta firma, čiji je vlasnik zet ministarke državne uprave Kori Udovički, pokušala da reketira Srbiju i da je zahtevala posebne zakone i uslove za izgradnju vetroparkova u Kovinu, dovodi se u pitanje zvanično imenovanje Brnabićeve. Iz američkog sedišta „Continental Wind Partners“ su demantovani navodi o „reketiranju“, a Udovički je napomenula da misli da je došlo do greške u obaveštavanjima premijera po tom pitanju. Samim tim, postavlja se pitanje da li je priča o „reketiranju“ došla do premijera baš u trenutku kada se očekivalo da on potvrdi izbor direktorke „Continental Wind Serbia“.\nNaš list je još pre mesec dana pisao da je glavni koordinator u okviru sistema „deliveri junit“ izabran, ali da predstavnici vlasti njegovo ime drže pod velom tajne. Takođe, prema nezvaničnim izjavama zaposlenih u Vladi Srbije, sistem „deliveri junit“ je nakon godišnjice ove vlade u aprilu počeo da se gasi, a šefove stručnih timova više niko ne viđa u Nemanjinoj 11. S druge strane, Blic je pre desetak dana dobio informacije iz Vlade Srbije da je bivši premijer Velike Britanije Toni Bler boravio u službenoj poseti Beogradu, a da su cilj posete redovne konsultacije oko „deliveri junita“. Kako su naveli, zaključak je bio da je čitava ideja zaživela i da daje rezultate, a da će Bler na nekoliko meseci obilaziti svoje ljude.\nSistem „deliveri junit“ (u prevodu „jedinice za isporuku“) formiran je početkom godine na osnovu nekadašnjeg modela rada kabineta britanskog premijera koji funkcioniše pomoću timova koji su zaduženi za povezivanje svih institucija koje su angažovane na istim projektima. Ovakav model uređenja kabineta premijera je izrađen na osnovu angažovanja konsultantske kuće „Tony Blair Associates“, čije su troškove angažovanja u Srbiji pokrili Ujedinjeni Arapski Emirati. Ipak, takav sistem u Velikoj Britaniji je ukinut nakon mandata Tonija Blera.\nPremijer Vučić je pre nekoliko meseci izjavio da stručni timovi već daju određene rezultate. „Oni će raditi samo pri mom kabinetu i izveštavati me na dnevnom nivou, ili najmanje jednom u dva dana, o tome kako napreduju ključni projekti koje smo izdvojili“, rekao je premijer. Takođe, kako je Danas ranije pisao na osnovu saznanja od izvora bliskih Vladi Srbije, rad pet stručnih timova u okviru tog sistema biće strogo poverljiv tokom prvih šest meseci. To je, prema nezvaničnim informacijama, bio savet bivšeg britanskog premijera Tonija Blera. Prema rečima tadašnjeg izvora našeg lista, u javnost ne sme da procuri nijedna informacija o radu timova u kabinetu premijera, jer je ideja da nakon prvih šest meseci prvi put javno predstave rezultate svoga rada.\nKada je reč o glavnom koordinatoru u premijerovom kabinetu, ranije je u Vučićevom kabinetu zvanično rečeno našem listu da će to biti ličnost koja mora dobro da se razume i u ekonomiju i u politiku. Glavni čovek „deliveri junita“ podnosiće svakodnevno izveštaje premijeru o tome šta se radi i kako napreduje posao na svim projektima koji su u realizaciji.\nOno što je jedino poznato za sada, ukoliko nije bilo nekih promena, jeste to da se na čelu pet pojedinačnih timova, koji će ukupno imati 15 članova, nalaze Danijel Nikolić – za reformu državnu uprave, Igor Lončarević – za infrastrukturu, Dragan Glamočić – za poljoprivredu, Srđan Kuprešanin – za privatizaciju državnih preduzeća, ali nije objavljeno i dalje ko vodi tim za direktna strana ulaganja.\nKo je Ana Brnabić?\nAna Brnabić je diplomirala u oblasti marketinga na Hull univerzitetu u Engleskoj. Izvršna je direktorka Peksim fondacije u poslednjih pet godina. Prema podacima Agencije za privredne registre, ona je i direktorka kompanije „Continental Wind Serbia“, koja investira u vetropark u Kovinu u vrednosti od nekoliko stotina miliona evra. Pre nje na tom mestu se do 2013. nalazila sestra Kori Udovički – Lidija Zumle Udovički, čije je suprug Mark Krendal, suvlasnik američke centrale te američke firme. Brnabićeva je jedan od osnivača konsultantske firme „Development Consulting Group“, a radila je i kao ekspert u USAID. Od 2007. bila je i savetnica direktora Koordinacionog tela Vlade Srbije za opštine Preševo, Bujanovac i Medveđa. Brnabićeva nije odgovarala na poruke Danasa da li je tačno da je prihvatila tu funkciju.\nVučić: Došao sam da čujem vaše probleme i brige


Uslovi korišćenja - Optimizacija sajta\nStrana sa informacijama o uslovima pod kojima možete koristiti sadržaj sajta optimizacijasajta.org\nPreuzimanje sadržaja sa sajta optimizacijasajta.org moguće je jedino uz jasno navođenje izvornog autora putem direktnog linka ka stranici odakle je sadržaj preuzet. Detaljnije možete pročitati pod tačkom 4 ispod a ukoliko Vas mrzi da čitate celu licencu, navodimo Vam tu tačku: „Sticalac licence se obavezuje da Distribuira i Javno saopštava Delo samo pod uslovima ove Licence. Sticalac licence se obavezuje da kopiju Licence ili njenu internet adresu (Uniform Resource Identifier – URI) unosi u svaki primerak Dela koje Distribuira ili Javno saopštava“. Sajt je pod CREATIVE COMMONS licencom – Autorstvo-Deliti pod istim uslovima 3.0 Srbija. Kompletnu licencu možete pogledati ovde


12. septembra u biblioteci predstavljanje knjige „Nemanjići: vladari i vreme srpskog srednjeg veka“ Duška Lopandića. - Vidi Arandjelovac\nOd Dejan Kovačević dana 11. septembra 2019.\nU okviru proslave velikog jubileja – 150 godina od otvaranja prvog Čitališta u gradu, Narodna biblioteka „Sveti Sava“ organizuje predstavljanje knjige „Nemanjići: vladari i vreme srpskog srednjeg veka“ Duška Lopandića.\nKnjiga je izašla u okviru beogradske Izdavačke kuće „Dereta“ i predstavlja pripovest o usponu i kraju srednjovekovne Srbije, o rađanju i usponu kraljevine, o carstvu, o odbrani od osmanske najezde, sve do pada despotovine. Ova iscrpna istorija, počinje od predaka Nemanjića, preko same „svetorodne dinastije” (Stefan Nemanja, Sveti Sava, Stefan Prvovenčani, Radoslav, Vladislav, Uroš I, Dragutin, Uroš II, Milutin, Stefan Uroš III Dečanski, car Dušan i Uroš), sve do njenih sledbenika i potomaka.\nPored autora, o knjizi govori i Ratomir Milikić, istoričar, koji se bavi i posleratnom diplomatskom istorijom Jugoslavije, s posebnim osvrtom na odnose sa vodećim svetskim silama.\nPredstavljanje knjige „Nemanjići: vladari i vreme srpskog srednjeg veka“ Duška Lopandića je u četvrtak, 12. septembra 2019. godine u 19 časova u Čitaonici biblioteke.\nLokacija: Čitaonica Narodne biblioteka Sveti Sava Aranđelovac\nVreme i datum: 12. septembar 2019. u 19:00\nObjavljeno u Događaji i Ove godine\nViše iz teme DogađajiMore posts in Događaji »


Škola životnih veština u dnevnom boravku „Duga“ - JuGmedia\nU dnevnom boravku „Duga“ danas i sutra, organizuje se obuka po akreditovanom programu „Škola životnih veština“, a predavači su defektolozi iz humanitarne organizacije „Dečje srce“ iz Beograda Sašenka Mirković i Goran Rajević.\n„Decu sa smetnjama u mentalnom razvoju treba naučiti da usvoje neke životne veštine, kako bi mogli samostalno da funkcionišu kako da, na primer sami operu ruke, da pripreme sendvič . Učenje se podrazumeva i u porodici u kojoj ove osobe žive“, rekla je u izjavi za Jugmediu Aleksanadra Jovanović sekretar „Duge“.\nProgram „Škola životnih veština“ primenjiv je i za stara lica, zato su danas na obuci u „Dugi“ pored stručnjaka iz ovog dnevnog boravka , zatim roditelja korisnika i stručna lica iz „Doma za stara i odrasla lica“ u Leskovcu.\n„Dečje srce“ je humanitarna organizacija koja ima sedam akreditovanih programa za osobe sa smetnjama u razvoju .Obuka je deo projekta „Život je u veštini“ i „Dnevni boravak za decu sa smetnjama u mentalnom razvoju“, a koje je podržao grad Leskovac.


Kurc upozorio da možda nastane sukob u OEBS-u - B92.net\nKurc upozorio da možda nastane sukob u OEBS-u\nBeè -- Predsedavajuæi OEBS-u, ministar spoljnih poslova Austrije Sebastijan Kurc upozorio je danas na opasnost izbijanja nove krize u toj organizaciji.\nIzvor: Tanjug èetvrtak, 7.12.2017. | 11:50\nKurc je, otvarajuæi 24. Savet ministara OEBS, kojim se formalno završava predsedavanje Austrije ovom organizacijom, izrazio zabrinutost zbog rasprava oko budžeta u OEBS-u. "Potrebno nam je rešenje kako ne bi ugrozili stabilnu osnovu za finansiranje organizacije", poruèio je Kurc.\nOn je ukazao na jedinstvenost OEBS-a kao foruma za dijalog o bezbednosnim pitanjima istakao da je OEBS danas važniji nego ikada za bezbednost u Evropi. "Kriza poverenja meðu našim zemljama i dalje je prisutna. Tom trendu moramo da se suprostavimo. Više bezbednosti se može dobiti samo uz veæe poverenje", naveo je Kurc.\nPrema njegovim reèima Austrija je za ovaj Savet izabrala, zbog toga, svesno teme, koje pogaðaju sve države èlanice i za koje je potrebno zajednièko rešenje, pa je konferencija tako organizovana da se može iskoristiti kao najbolja moguæa platforma za to.\nNa marginama Saveta ministara, dodao je Kurc, biæe voðeni konretni razgovori o bezbednosnoj situaciji u Ukrajini. Kurc je izneo i pozitivan bilans austrijskog predsedavanja, podvukavši posebno pronalaženje rešenja za personalnu kritu sa kojom je OEBS bio suoèen letos, kada je èak èetiri vodeæe funkcije ostalo nepopunjeno.\nNaveo je i pokretanje strukturisanog dijaloga o vojnim izazovima, kao i održavanje 5+2 razgovora o Pridnjestrovlju, kao pozitivne rezultate austrijskog predsedavanja.\nKurc je podvukao da je Austrija tokom predsedavanja posebno težište stavila na borbu protiv radikalizacije i terorizma. "Nijedna naša zemlja nije bezbedna od tih problema", upozorio je on dodajuæi da je želeo da se oko ove teme slože sve zemlje. Najavio je da æe specijalni izaslanik za ovu oblast Peter Nojman izraditi priruènik za prevenciju.\nKurc je kazao da se u OEBS diskusija oko ljudskih prava èesto kontroverzna, te podvukao znaèaj uèešæa civilnog društva u ovoj oblasti. I generalni sekretar OEBS Tomas Greminger ukazao je da u OEBS postoji kriza poverenja.\nTrenutno smo suoèeni sa najnižim stepenom poverenja medju kljuènim akterima. Potrebni su graditelji mostova poruèio je on. Pošto se odluke u OEBS donose konsenzusom neophodno je poverenje dijalog i spremnost za kompromis, rekao je Greminger.\nS tim u vezi je rekao da sa posebnom zabrinutošæu prati diskusiju oko reforme stope doprinosa budžetu OEBS zemalja èlanice.\nSavetu ministara OEBS prisustvuje i ministar spoljnih poslova Srbije Ivica Daèiæ.\n"Èetiri meseca je lišen slobode zbog objave na Fejsbuku"\nUhapšen zbog muèenja supruge, imao i 27 bombi i municiju\nIgra nerava u makedonskom parlamentu


Potpredsednik crnogorske vlade Dritan Abazović saopštio je da je primorje “pod opsadom” posetilaca sa svih strana, te da je invazija – uspela.\n“Crna Gora je juče i danas pod totalnom opsadom posetilaca koji nam stižu sa svih strana. Na graničnim prelazima, primorskim saobraćajnicama, pojedinim tunelima i raskrsnicama nalaze se nepregledne kolone vozila, aerodromi beleže rekordne brojke”, napisao je Abazović na Tviteru.\nOn je saopštio da u gradovima poput Budve i Ulcinja nedostaje smeštajnih kapaciteta.\n“Ovo je, da se ponovo oslonim na intuiciju, `ništa` u odnosu na ono što nas čeka od 1. avgusta, kada započnu godišnji odmori u većini država regiona, ali i u nekim nešto daljim destinacijama. Mnogi su se podsmevali našim procenama da će 2021. godina turistički biti slična sezoni 2019. godine, tvrdeći da ne možemo prebaciti 40 ili 50 odsto rekordne 2019. godine. Međutim, takvi glasovi su ubrzo utihninuli, a sada je pitanje samo – koliko će ovo da traje.”\nInvazija – uspjela!\n— Dr Dritan Abazovic (@DritanAbazovic) July 25, 2021\nOn je pozvao sve građane da se vakcinišu i poštuju mere, kako bi se nastavio turistički uzlet Crne Gore.


HomeHronikaMUP Srbije odgovorio Vladi Crne Gore: Objasnićemo koliko god puta bude bilo potrebno šta se dogodilo\nMinistarstvo unutrašnjih poslova Srbije reagovalo je danas na saopštenje Vlade Crne Gore povodom sinoćnjeg pretresa sina premijera Crne Gore Zdravka Krivokapića rekavši da će ponavljati objašnjenje šta se dogodilo „koliko god bude bilo potrebno da se istina razume i prihvati”.\nIz Vlade Crne Gore danas je saopšteno da su pripadnici policije Srbije na „grub i nedopustiv način” pretresali sina premijera.\n„U pratnji premijerovog sina, koji je štićena ličnost, bio je policijski službenik UP Crne Gore. Policijski službenici Republike Srbije, repetirajući pištolje, zatražili su od premijerovog sina, u trenutku kada je izlazio iz automobila, da stavi ruke na glavu, pa na krov automobila, pravdajući svoj postupak naredbom koju su dobili, ne pokazavši pri tom nikakav pisani nalog”, navodi se u saopštenju, navodi Tanjug.\nMUP Srbije je negirao te tvrdnje rekavši da su zaustavili automobil zbog prijave da se u njemu nalazi naoružano lice, a da je intervencija završena kada su utvrdili da je to pratnja premijerovog sina iz MUP-a Crne Gore.\n„Ne postoji policija na svetu koja bi licu za koje se sumnja da ima oružje prišla bez ličnog naoružanja. Nestrpljivo čekamo da vidimo revolucionarne procedure crnogorske policije po kojima se bez oružja prilazi naoružanim licima”, naveli su iz MUP-a Srbije i dodali da pripadnici srpske policije „umeju da povise i ton dok prilaze naoružanim licima” te da se nadaju da „to nije mnogo uznemirilo legitimisanu gospodu”.\nU saopštenju se još navodi da pripadnici Policijske uprave za grad Beograd ne znaju i ne treba da znaju da li je u Srbiji sin predsednika vlade Crne Gore, te da su postupili onako kako procedure nalažu, bez primene sile i sredstava prinude, u skladu sa procenom situacije.\n„Ko hoće da čuje, sve mu je objašnjeno, ko neće, objasnićemo koliko god puta bude bilo potrebno”, naveli su iz MUP-a.


FoNet portal :: Pretraga / tagId=47170\nTag: problem, Pogodaka: 23\nProblem saobraćaj i zagađenje\nPreliminarni rezultati ankete Centra za lokalnu samoupravu (CLS), sprovedene na sajtu te organizacije od 25. do 31. maja, pokazali su da se Beograđani najviše žale na probleme u vezi sa saobraćajem i zagađenjem, saopštila je anas ta nevladina organizacija.\nSložena situacija u BiH\nSrpski član Predsedništva Bosne i Hercegovine Milorad Dodik razgovarao je danas u Mostaru sa hrvatskim premijerom Andrejem Plenkovićem i ocenio da je situacija u Bosni i Hercegovini složena.\nProblem splavova biće rešen\nKandidat za gradonačelnika Beograda koalicije "Moramo" Dobrica Veselinović izjavio je danas da će ta grupacija bez odlaganja početi rešavanje problema splavova na Savskom keju i ocenio da je taj problem odavno mogao biti rešen, ali je izostala dobra volja, zbog političkih kalkulacija predsednika Opštine Novi Beograd Aleksandra Šapića.\nRedovne plate i penzije\nPredsednik Srbije Aleksandar Vučić najavio je večeras da će građani u Srbiji imati redovne plate i penzije, a da će država voditi računa da se stopa javnog duga drži ispod 60 odsto bruto domaćeg proizvoda.\nProblem javnog prevoza\nMoramo rešiti problem javnog prevoza, izjavio je danas kandidat koalicije Moramo za gradonačelnika Beograda Dobrica Veselinović.


Pirelli završio testiranje novih guma u Barceloni | GPF1Vesti\nPirelli završio testiranje novih guma u Barceloni\nI drugi dan u Barceloni loši vremenski uslovi omeli Pirelli i Mercedes da više testiraju gume za sledeću sezonu\nPirelli je i tokom drugog dana testiranja sa Mercedesom imao problema sa lošim vremenskim uslovima u Barceloni. Paul Hembrey je ponovio da je to razlog zbog čega italijanski proizvođač želi da se predsezonsko testiranje iz Barcelone preseli u Bahrain.\nPirelli je dobio dozvolu da testira 25 dana gume za 2017 sa modifikovanim bolidima iz prošle sezone. Mercedes, Ferrari Red Bull su timovi koji ove sezone pomažu Pirelli-u u razvoju novih guma. Poslednji test je trajao dva dana na kome je učestvovao Mercedes na stazi Circuit de Barcelona-Catalunya u sredu i četvrtak. Prvog dana Nico Rosberg je odvozio 60 krugova, a na današnjem danu Pascal Wehrlein je, uz takođe loše vremenske uslove, uspeo da odveze dodatnih 31 krug.\nU Pirelli-u kažu da su ipak iskoristili loše vreme na testiranje guma za vlažne vremenske uslove ali Hembrey je naveo da su uslovi sa dvodnevnog testa razlog za njihovu nameru da se zimsko testiranje u februaru sledeće godine premesti u Bahrain.\n“Očito vremenski uslovi su ometali napredak u izvesnoj meri tokom današnjeg i jučerašnjeg dana, i to je nešto što nije u potpunosti očekivano u ovo doba godine u Evropi. Isto se može desiti i početkom sledeće godine, zbog čega favorizujemo neke toplije vremenske uslove u 2017-oj, pre nego što sezona počne.”\nPirelli je zatražio da se predsezonska testiranja održe u Bahrainu kako bi se osigurali topli u suvi vremensku uslovi na testiranju novih guma. Ova inicijativa je naišla na podršku Mercedesa ali je dosta drugih timova bilo protiv ovakvog rešenja zbog povećanih troškova.


Devizni priliv od srpskog meda 15 miliona evra – Agropress\nU Srbiji se godišnje proizvede od 6.000 do 10.000 tona meda i u proseku u zemlje Evropske unije izveze oko 2.000 tona. Od tog posla, prema rečima zamenika predsednika Saveza pčelarskih organizacija Srbije, Milutina Petrovića, ostvari se devizni priliv od oko 15 miliona evra. Srbija je po broju košnica po glavi stanovnika prva u svetu jer ima 1,1 milion registrovanih i još oko 100.000 neregistrovanih košnica, pa na 5,9 stanovnika dolazi jedna košnica, rekao je Petrović agenciji Beta.„Rekordna godina je bila 2013. kada je izvezeno 3.331 tona, najviše u Nemačku i Italiju, nešto malo u Norvešku i Švedsku”, rekao je Petrović.\nTako se ostvari devizni priliv od oko 15 miliona evra, rekao je zamenik predsednika Saveza pčelarskih organizacija Srbije Milutin Petrović.\nOn je za Betu rekao da je Srbija po broju košnica po glavi stanovnika prva u svetu jer ima 1,1 milion registrovanih i još oko 100.000 neregistrovanih košnica, pa na 5,9 stanovnika dolazi jedna košnica.\n„U poslednjih deset godina pšelarstvo je u Srbiji u ekspanziji zbog toga što ljudi ostaju bez posla“, rekao je Petrović.\nDokaz da je proizvodnja meda u Srbiji razvijena je, prema njegovim rečima, podatak da u Kini ima šest miliona košnica i da bi podigli proizvodnju na nivo Srbije trebalo bi im još 220 miliona košnica.\nPetrović je rekao da su najveći problemi za razvoj te privredne grane bolesti pčela i klimatske promene koje sprečavaju biljke da luče nektar.\n„Rekordna godina je bila 2013. kada je izvezeno 3.331 tona, a najviše u Nemačku i Italiju i nešto malo u Norvešku i Švedsku“, rekao je Petrović.\nNajslabija godina je, prema njegovim rečima bila 2014. jer je bagrem cvetao, ali zbog neodgovarajućih temperatura, a poželjne su da noću budu oko 15 stepeni, a danju oko 25 stepeni, nije lučio nektar i prinos meda je prepolovljen.\nOn je istakao da su najveći problemi proizvođača meda bolesti pčela i pesticidi, a posebno na bazi neonikotinoida, kojima se tretira seme žitarica i koji su zabranjeni i u Evropi i u Srbiji od pre dve godine, ali da nije iskorenjena nelegalna upotreba semena tretiranog tim pesticidom.\n„Neonikotinoidi su 7.500 puta otrovniji od diditija, a otrov se izlučuje preko nektara i posle dve-tri godine“, rekao je Petrović.\nDodao je da ;pčelari sumnjaju da su štetni i ostali pesticidi i da je posebno opasno kada se koriste veće doze od propisanih.\nOn je istakao da su pčelari zadovoljni jer im država daje subvencije od 720 dinara po košnici i regresira 40 odsto kupljene opreme, ali i da su troškovi proizvodnje veliki jer je za osnivanje 200 košnica potrebno oko 30.000 evra.\nPčelari su, kako je rekao, odlučili da podignu pogon za pakovanje meda u Rači od koje su dobili zemljište i 30 miliona dinara, pa će ta opština tako steći vlasništvo od 20 odsto u preduzeću koje će pakovati med da ga ne bi više prodavali izvoznicima u buradima na veliko.\n„Srpski med nikad nije vraćen iz inostranstva zbog manjkavosti u kvalitetu, a prodaje se zavisno od pakovanja po 25 evra po kilogramu, ali ponekad, zavisno od ambalaže, i po 16 evra za 250 grama“, rekao je Petrović. Dodao je da je pre izvesnog vremena formiran Štab za borbu protiv falsifikatora meda i da su već otkriveni prvi slučajevi zloupotrebe tog proizvoda radi prodaje.\ndevizni izvoz pčeče priliv srbija srpsko med


Reformska agenda EU (u dijelu zapošljavanja) u potpunosti usklađena sa principima Oglednog biroa\nReformska agenda utvrđuje glavne planove Vijeća ministara BiH i entitetskih vlada za socijalno-ekonomske i s njima vezane reforme. O prioritetima reforme razgovarano je na sastanku održanom na Jahorini 11. maja 2015. godine s međunarodnim finansijskim institucijama (MFI) i EU, a namjena Agende je da reflektuje zaključke koji su doneseni tom prilikom. Reforme bi, također, mogle predstavljati osnovu za pregovaranje o pojedinim programima finansijske i tehničke pomoći od MMF i EU.\nEvropski komesar za proširenje Johannes Hahn u četvrtak 11. juna nije došao u Sarajevo i nije potpisan dugo najavljivani i očekivani plan ekonomskih i socijalnih reformi za Bosnu i Hercegovinu. Vrata, su ostala otvorena – sve do konačnog dogovora.\nObjavljeno: 14 Juni 2015\nVigemark: U reformsku agendu biće ugrađene primjedbe RS\nObjavljeno: 13 Juni 2015\nŠta donosi reformska agenda; Stranci diktirali reforme: Ko će ih provesti?\nSvečano potpisivanje reformske agende za Bosnu i Hercegovinu jučer se nije desilo, a Johannes Hahn, evropski komesar za politiku susjedstva i pregovore o proširenju, dan uoči ceremonije je otkazao dolazak, te pohvalio Vladu FBiH i Vijeće ministara BiH koji su usvojili prednacrte pomenutog dokumenta, a Vladu RS-a pozvao da uradi isto.\nEU TRAŽI REFORME Socijalna prava dati na osnovu potreba, a ne statusa\nBANJALUKA – Socijalna zaštita u BiH utvrđuje se na osnovu statusa, a ne potreba, dok su sistemi neefikasni uprkos relativno visokim rashodima u odnosu na susedne zemlje.\nReformska agenda nema alternative\nSARAJEVO - Međunarodni zvaničnici razočarani su činjenicom da danas u Sarajevu nije potpisana reformska ekonomska agenda, jer svi kapaciteti moraju biti stavljeni u službu ekonomskih reformi.\nCrnadak: Reformska agenda dobra za sve\nMinistar inostranih poslova BiH Igor Crnadak vjeruje da će u narednom periodu doći do saglasnosti oko reformske agende u BiH, jer je to dobro za sve u Republici Srpskoj i Federaciji BiH.\nNapredak u provođenju neophodan je pri aplikaciji za članstvo\nReformska agenda za Bosnu i Hercegovinu, na čije ćemo implementiranje još čekati, sastoji se od šest značajnih oblasti. Trebale bi doprinijeti jačanju održivog, efikasnog, socijalno pravednog i stabilnog ekonomskog rasta, otvaranju radnih mjesta, povećanju i boljoj raspodjeli socijalnih davanja i stvaranja održivog i pravičnog društvenog okruženja.\nBiH - MMF: Reformska agenda kao okosnica novog aranžamana\nPredsjedavajući Vijeća ministara BiH Denis Zvizdić i njegov zamjenik ministar finansija i trezora BiH Vjekoslav Bevanda primili su danas delegaciju Međunarodnog monetarnog fonda (MMF) predvođenu šefom Misije Ronom van Roodenom kako bi razgovarali o mogućnostima sklapanja novog aranažmana s ovom međunarodnom finansijskom institucijom.\nVijeće ministara usvojilo ekonomsku reformsku agendu\nVijeće ministara BiH, na prijedlog predsjedavajućeg, usvojilo je Ekonomsku reformsku agendu za BiH s listom mjera i planova za drugu polovinu 2015. i prvo tromjesečje 2016. godine, a koje su u nadležnosti Vijeća ministara BiH i ovlastilo predsjedavajućeg Denisa Zvizdića za njeno potpisivanje, navodi se u saopćenju Vijeća ministara BiH.\nVijeće ministara BiH: Usvojena reformska agenda\nVijeće ministara Bosne i Hercegovine usvojilo je na sjednici u Sarajevu Ekonomsku reformsku agendu za BiH, rekao je na pres-konferenciji nakon sjednice predsjedavajući Denis Zvizdić.\nPoslanik Stranke demokratske akcije (SDA) u Predstavničkom domu Parlamentarne skupštine BiH (PSBiH) Senad Šepić poručio je danas da je reformska agenda najvažnije pitanje za sve građane u BiH.\nZvizdić: Spremna reformska agenda\nPredsjedavajući Savjeta ministara BiH Denis Zvizdić izjavio je da su završene pripreme za inicijalni set ekonomsko-reformske agende na čije se donošenje BiH obavezala zajedničkom izjavom o evropskoj opredijeljenosti.\nVlada FBiH zasjeda bez ministara iz DF-a: Jednoglasno usvojena reformska agenda\nVlada FBiH je na današnjoj sjednici u Sarajevu jednoglasno usvojila reformsku agendu.\nNakon višegodišnjeg zastoja na putu ka EU, očekuje se da BiH konačno krene u pravcu reformi, pišu mediji na njemačkom jeziku. Oni se osvrću i na aktuelnu smjenu na vrhu FIFA-e.\nObjavljeno: 04 Juni 2015\nSummit 100: Poslovna klima u regiji statistički loša\nNa plenarnom panelu o poboljšanju poslovne klime za poticanje investicija u okviru završetka Summita 100, Tomaž Berločnik iznio je usporednu statistiku koja upućuje kako je poslovna klima u regiji u odnosu na Europsku uniju (EU) znatno lošija, javio je dopisnik Anadolu Agency (AA).\nPrioritet broj jedan u BiH je reformska agenda, sve ostalo mora ostati iza\nUsuglasiti konkretne reformske mjere kako bi se osiguralo da BiH ponovno postane jedinstven ekonomski prostor


RTCG - Radio Televizija Crne Gore - Nacionalni javni servis :: Društvo :: Dvije osobe zatekli u nezakonitom ribolovu\nNA SKADARSKOM JEZERU 20. 09. 2018. 21:47 >> 21:28 0\nU cilju zaštite ribljeg fonda i suzbijanja nelegalnih aktivnosti, Služba zaštite NP Skadarsko jezero, u zajedničkoj akciji sa pripadnicima Uprave policije, zatekla je dva lica u vršenju nezakonitog ribolova, u noći između 19. i 20. septembra, saopšteno je iz NP.\n"Tom prilikom, privremeno su zaplijenjena i oduzeta sredstva: limeno plovilo, vanbrodski motor marke Yamaha, 6 akumulatora, elektropretvarač napona, rezervoar sa 18 litara goriva, 2 prsluka za spasavanje. Predmet je procesuiran nadležnim državnim organima“, izjavio je direktor NP Skadarsko jezero Nenad Ivanović.\n„Osnovna funkcija nacionalnog parka je očuvanje i zaštita njegovih brojnih prirodnih, kulturnih i ljudskim radom stvorenih vrijednosti. Služba zaštite redovno vrši aktivnosti kontrole i zaštite nacionalnog parka i ujedno prekograničnog prirodnog prostora. Imajući u vidu značaj očuvanja ukupnih vrijednosti, posebno u suret obilježavanja značajnog jubileja, 35. godina od osnivanja Nacionalnog parka, s posebnom pažnjom apelujemo na svijest građana da se suzdrže od nelegalnih aktivnosti, naročito nelegalnog izlova ribe. Na taj način samo aktivnim djelovanjem i podizanjem nivoa svijesti svih građana doprinosimo očuvanju vrijednosti ovog zaštićenog prirodnog područja u kome živi veliki broj biljnih i životinjskih vrsta, posebno ptica i riba.\nPovršinom koja zavisno od vodostaja varira od 370 do 530 kvadratnih kilometara, Skadarsko jezero predstavlja najveću slatkovodnu površinu u Jugoistočnoj Evropi. U ovom nacionalnom parku koji je osnovan 1983. godine dominiraju vodeni i močvarni ekosistemi. Sjeverna močvarna obala pruža idealne uslove za razvoj živog svijeta, a posebno život ptica. Zahvaljujući bogatstvu i raznovrsnosti ptica, Jezero ima status Područja od međunarodnog značaja za boravak ptica (IBA status) i nalazi se na Međunarodnoj listi vodenih staništa od međunarodnog značaja (Ramsar)", navodi se u saopštenju NP.


Savić: U sportu ne verujem u sreću, peterci nisu lutrija - Vaterpolo vesti\nPočetna » Nacionalna selekcija » Savić: U sportu ne verujem u sreću, peterci nisu lutrija\nSelektor vaterpolo reprezentacije Srbije Dejan Savić rekao je danas da je očekivao tešku utakmicu protiv Španije, ali sa drugačijim ishodom.\nSavić je posle meča istakao da ne veruje u sreću i da penali nisu lutrija, već da je to stvar vežbe. Srbija je dobro počela, vodila je 2:0 i 3:1, ali je usledio pad u igri i Španci su sa četiri brza gola preokrenuli. Srbija je u poslednjem periodu uspela da izjednači, ali je posle peteraca Španija bila bolja.\n– Definitivno smo očekivali ovakvu tešku utakmicu, ne sa ovakvim ishodom, ali smo očekivali da može da dodje do peteraca… Španci su uspeli da preokrenu rezultat i, ono čega smo se pribojavali, da nametnu svoj ritam, fizički su dominirali drugom i trećom četvrtinom – rekao je Savić novinarima posle meča.\n– Ja u sportu ne verujem u sreću, sve se to vežba tako da ni peterci nisu lutrija – rekao je on.\n– Predstoji nam da se dignemo što će biti teško jer ekipa nije navikla na ovakve stvari i da ostvarimo što bolji rezultat u ovom trenutku. Možemo ovo ozbiljno da iskoristimo pre svega kroz analizu grešaka i da ovaj turnir iskoristimo kao pripremu za Olimpijske igre – rekao je Savić.\n23/01/2020 u 18:30\ntako je kralju,..sve tacno.\n24/01/2020 u 12:56\nkonacno da neko kaze kako jeste. do sada je bilo kada mi izgubimo na peterce onda su petrci sreca ali kada mi pobedimo na peterce niko ne pominje srecu nego kako imamo jak tim.


Ured za korupciju zatražio prijedlog Izmjena Uredbe o javnim nabavkama – TVSA.BA\nUtorak, 25 Januara, 2022 6:29\nNaslovna/Vijesti/Sarajevo/Ured za korupciju zatražio prijedlog Izmjena Uredbe o javnim nabavkama\nZbog mnogobrojnih primjedbi na sadržaj Uredbe o kontroli javnih nabavki, Ured za borbu protiv korupcije i upravljanja kvalitetom zatražio je od svih institucija u KS prijedlog izmjena i dopuna akata pomenute uredbe. Cilj je poboljšanje ovog procesa, odnosno otklanjanje poteškoća u primjeni Uredbe. Ured planira uputiti Ministarstvu privrede i uprave KS inicijativu za izmjenu ovog propisa. Potrebno je uzeti u obzir specifičnost svake institucije u postupku provođenja javnih nabavki. Prijedlozi treba da budu jasno koncipirani i dostavljeni Uredu za borbu protiv korupcije u roku 10 dana od dana primanja ovog akta.\nHadžihafizbegović za TVSA: Postoje ljudi i neljudi, sve druge podjele su lažne


Dodeljena Majska nagrada - MaxBet Sport\nDobitnici majske nagrade sa predsednikom SSS Davorom Štefanekom (Foto: Sportski savez Srbije)\nU zgradi Skupštine Republike Srbije održana je redovna sednica skupštine Sportskog saveza Srbije i priređena je svečanost – dodela Majske nagrade, najvećeg društveno sportskog priznanja u Srbiji. Predsednik Sportskog saveza Srbije Davor Štefanek osvrnuo se na period od 1. januara i video prezentacijom prikazao učinjeno u 2019. godini.\nU nedelju ujutro u NBA igraju Toronto – Milvoki, a u kladionici MaxBet je kvota na pobedu domaćina 1.75.\nPredsednik je istakao da su novi izazovi pred svima nama, a SSS će se truditi da za još jednu lestvicu podigne čitav sistem sporta u našoj zemlji. Štefanek je specijalnu zahvalnicu dodelio ministru odbrane Aleksandru Vulinu za izuzetan doprinos razvoju sporta u Vojsci Srbije.\nLaureati za 2019 godinu su: Sportski savez Požarevca (teritorijalni sportski savez), KK Crvena zvezda (sportska organizacija), Milan Aleksić (sportista u olimpijskom sportu), Jasmina Anđelković (sportista u neolimpijskom sportu), Dejana Bačko (sportista sa invaliditetom), Stojan Dobrev (sportski stručnjak), Nemanja Marijan (sportski funkcioner), Nedeljko Iljukić (sportski novinar), Mirko Butulija (posthumno – životno delo) i Miloš Mitić (posthumno – životno delo).\nTagovi:KK Crvena zvezdaKošarkaška Superliga SrbijeMajska nagradaSportski savez Srbije\nSVETSKI KUP U KAJAKU Holpert i Bedeč u finalu\nNAŠI TENISERIpre 17 minuta


Ministri EU: Srbija sprovodi reforme, Hag uslov za članstvo\nSrbija je ostvarila dobre rezultate u reformama i primeni sporazuma o pridruživanju s Evropskom unijom i takav napredak otvara vrata za to da Srbija ubrza put ka EU, uključujući status kandidata za članstvo u EU, čim se ispune svi uslovi.\nTo se navodi u zaključima dvodnevnog zasedanja šefova diplomatija EU u Briselu, koji su istakli da će ponovo razmotriti davanje statusa kandidata za članstvo Srbiji čim dobiju "Mišljenje" Evropske komisije.\nMinistri inostranih poslova EU su podvukli da su reforma pravosuđa, suzbijanje korupcije, organizovanog kriminala, kao i "poboljšanje poslovnog okruženja" neophodni uslovi za približavanje Srbije članstvu u EU.\nKao "bitan uslov" je naglašena i saradnja s Haškim sudom i Savet ministara Unije "pozdravlja održavanje saradnje Srbije s Haškim sudom s ciljem da se postignu novi povoljni rezultati", ali napominje da su "dva preostala begunca još uvek van domašaja".\nMinistarski savet Unije će, s tim u vezi, "pomno pratiti" izveštaje tužioca Haškog suda Serža Bramerca.


Zelenski ide kod Trampa - 24.09.2019, Sputnik Srbija\nZelenski ide kod Trampa\nPredsednik Ukrajine Vladimir Zelenski očekuje da će sastanak sa američkim predsednikom Donaldom Trampom biti moćan i sadržajan, saopštila je pres-služba... 24.09.2019, Sputnik Srbija\n13:48 24.09.2019 (Osveženo: 13:59 21.09.2021)\n© AP Photo / Evgeniy MaloletkaVladimir Zelenski sa svojim predizbornim timom u Kijevu\nPredsednik Ukrajine Vladimir Zelenski očekuje da će sastanak sa američkim predsednikom Donaldom Trampom biti moćan i sadržajan, saopštila je pres-služba ukrajinskog predsednika.\n„Smatram da ćemo imati sadržajan, moćan sastanak“, rekao je Zelenski.\nPored toga, on je istakao da je Ukrajini potrebna podrška SAD.\nPrema saopštenju administracije Zelenskog, on se trenutno nalazi u Sjedinjenim Američim Državama, gde će govoriti na zasedanju Generalne skupštine UN. Pored toga, ukrajinski predsednik će održati niz sastanaka, a između ostalog, i sa predsednikom SAD Donaldom Trampom 25. septembra.\nSastanak će biti održan nakon što su mediji saopštili da je Tramp više puta vršio pritisak na Zelenskog da pokrene istragu o Bajdenovom sinu Hanteru. Ukrajinski ministar spoljnih poslova Vadim Pristajko negirao je te informacije.\nSam Tramp je izjavio da su tu priču isfabrikovali lažni mediji i njihovi partneri u Demokratskoj partiji. On je naglasio da je Bajden tražio da ukrajinske vlasti razreše generalnog tužioca koji je istraživao poslove njegovog sina Hantera Bajdena. U suprotnom bi Kijev ostao bez novca iz Sjedinjenih Američkih Država. Tramp je napomenuo da u razgovoru sa Zelenskim „nije bilo ničeg pogrešnog“, a da je Bajdov zahtev bio „potpuna katastrofa“, ali da mediji ne žele da izveštavaju o tome.


Srbija: Smanjenje izbornog praga dovodi do promene snaga stranaka u Parlamentu\nBy Newsroom / Објављено на: February 12, 2020\nPrag za predstojeće izbore, koji će se na proleće održati u Srbiji, smanjen je sa 5% na 3% . U tom svetlu, Centar za slobodne izbore i demokratiju (CeSID) analizirao je rezultate izbora 2014. godine, na kojima je Vučić osvojio 158 mandata, a brojke pokazuju da će sadašnji predsednik dobiti manje mesta jer više stranaka dobija predstavnike u Skupštini, što će rezultirati time prva stranka izgubi mesta.\nU takvom scenariju, umesto 158 mandata, Vučić bi osvojio samo 135 mesta, izgubivši 23 mesta, a izgubile bi i ostale stranke koje su na izborima 2014. prešle prag od 5%.\nSpuštanjem praga sa 5% na 3%, mesta u parlamentu osvojili bi Mlađan Dinkić (8 mesta), Čedomir Jovanović (9), stranka Dveri (10) i DSS (11), a niko od njih nije uspeo da uđe u Skupštinu 2014. godine.\nCeSID je takođe analizirao izbore 2016. godine, konstatujući da stranke koje nisu prešle 5% nisu premašile ni 3%, tako da ne bi bilo promena u raspodeli mandata.\nNa osnovu ranijih rezultata, Centar za slobodne izbore i demokratiju pokušao je da proceni rezultate koji se očekuju na predstojećim parlamentarnim izborima zakazanim za 26. april 2020. i koji su od posebnog interesa jer je opozicija najavila bojkot izbora.\nMeđutim, Bojan Klačar, izvršni direktor CeSID-a za Blic kaže da je teško predvideti rezultate, upravo zato što se ne zna ko će preći prag niti ko će glasati.\n„Nemoguće je predvideti. Moguće je da će se pojaviti neke nove stranke i kandidovati se istim glasačkim listićima“, napomenuo je Klačar koji je kao primer naveo moguću desničarsku alijansu„ Pakt“ i „ Srpska desnica“.\nTakođe ističe da su, u odnosu na 2014., kao i 2016. godinu, prema analizi CeSID-a, ove godine dve stvari drugačije: prag za ulazak u Parlament smanjen je na 3%, a kvote za nacionalne manjine povećane su za 35% . “To znači da će manjine na neki način biti zaštićene od negativnih efekata smanjenja praga”, dodao je on.\nKlačar ističe da je nemoguće predvideti ishod sledećih parlamentarnih izbora, jer još nije poznato kakva će biti izlaznost, a to je direktno povezano sa idejom opozicije o bojkotu izbora. Međutim, čini se da pristalice bojkota ipak razmišljaju o izlasku na izbore.\n“Na nacionalnom nivou, mislim da će oni poštovati dogovor, dok će se na lokalnom nivou neki možda pojaviti i na izborima”, zaključuje Klačar.\nAnalitičari kažu da je teško predvidjeti ishod izbora, ali prema nedavnoj anketi Factor Plus-a može se stvoriti slika kako će izgledati novi parlament.\nPrema anketi, Aleksandar Šapić (SPAS) je iznad novog praga od 3%, sa 4,3%. Krkobabićevi PUPS sa 3,6% i Srpska radikalna stranka sa 3,3% takođe prelaze prag. Pokret “Metla 2020”, čija se izborna jedinica zasniva na DSS, boriće se da nadmaši 3%, jer sada ima 2,4%.\nNaravno, to su projekcije koje ne uzimaju u obzir činjenicu da bi najavljeni bojkot mogao dodatno smanjiti izlaznost, a time i potreban procenat glasova. U anketi takođe nije uzet u obzir pokret „1 od 5 miliona“, ali malo je verovatno da će „ukrasti“ birače od Šabića, Krkobabića i posebno Šešelja i DSS./ibna


RAS:Srbija je lider po broju otvorenih radnih mesta u 2016. - Izazov\nRAS:Srbija je lider po broju otvorenih radnih mesta u 2016.\nBeta 29. avgusta 2017. 10:30\nSrbija je svetski lider po broju otvorenih radnih mesta u 2016. godini, posmatrano prema broju stanovnika, objavljeno je danas u najnovijem izveštaju „IBM Global Locations Trend 2017“, saopštila je Razvojna agencija Srbije (RAS).\nU saopštenju se navodi i da je Srbija prema kriterijumu broja kreiranih novih radnih mesta u odnosu na broj projekata koji su u 2016. godini započeli sa realizacijom, zauzela 5. mesto među evropskim zemljama, ispred Mađarske, Češke Republike, Rumunije, Francuske, Poljske, a 13. mesto među ostalim državama sveta.\nIz Razvojne agencije Srbije podsećaju da „IBM Global Business Services“ već nekoliko godina analizira aktivnosti u oblasti ulaganja u Srbiju, a ovo je do sada najbolji rezultat koji je Srbija ostvarila, 40 odsto bolji nego 2015. godine.\n„Do sada su nas najčešće naši vrhunski sportisti u različitim disciplinama radovali rezultatima, sada smo i u disciplini privlačenja investicija u samom svetskom vrhu. Ovakav rezultat Srbiju sigurno visoko pozicionira i u budućnosti na mapi investitora i mnogo govori o posvećenosti i predanosti ljudi koji rade na investicionim projektima u Vladi i RAS“, rekao je Gazdić, navodi se u saopštenju.